Till Lindemann (gebore 4 Januarie 1963) is 'n Duitse komponis en akteur. Hy is bekend vir sy rolle in die rolprente Lost Highway (1997), How High (2001), Lilya 4-Ever (2002), en Nymphomaniac: Vol. I (2013). 1997: Lost Highway 2001: How High 2002: Lilya 4-Ever 2013: Nymphomaniac: Vol. I 2015: Rammstein in Amerika 2016: Rammstein: Paris Phuketgrad 2006: Anakonda im Netz 1995: Rammstein: Du riechst so gut 1996: Rammstein: Seemann 1997: Rammstein: Du Hast 1997: Rammstein: Engel 1997: Rammstein: Rammstein 1998: Rammstein: Stripped 1998: Rammstein: Du riechst so gut '98 1999: Rammstein: Live in Berlin 2001: Rammstein: Ich Will 2001: Rammstein: Links 2 3 4 2001: Rammstein: Sonne 2002: Rammstein: Feuer frei! 2002: Rammstein: Mutter 2003: Rammstein: Lichtspielhaus 2003: Rammstein: Industrial Angels 2004: Rammstein: Ohne dich 2004: Rammstein: Amerika 2004: Rammstein: Mein Teil 2005: Rammstein: Keine Lust 2005: Rammstein: Rosenrot 2005: Rammstein: Benzin 2006: Rammstein: Völkerball 2006: Rammstein: Mann gegen Mann 2009: Rammstein: Ich tu dir weh 2009: Rammstein: Pussy 2010: Rammstein: Haifisch 2011: Rammstein: Mein Land 2012: Rammstein: Mein Herz brennt 2012: Rammstein: Mein Herz brennt, Piano Version 2015: Lindemann: Praise Abort 2015: Lindemann: Fish On Till Lindemann in die Internet-rolprentdatabasis Till Lindemann op Facebook Till Lindemann op Instagram


The Beatles was 'n legendariese rock 'n' roll-groep wat bestaan het uit vier Britse jongelinge uit Liverpool, naamlik John Lennon, Paul McCartney, Ringo Starr en George Harrison. Hierdie groep het die wêreld se treffersparade reg deur die sestigerjare oorheers soos geen ander groep voor of na hulle ooit weer gedoen het nie. Hulle was waarskynlik die invloedrykste rock 'n' roll-groep van alle tye. Die 'Fab Four' het 'n populêre histerie in Brittanje begin wat deur die Britse pers as 'Beatlemania' gedoop is en wat na Amerika versprei het. Dit het die Amerikaanse mark oopgestel vir 'n Britse inval van groepe soos die Dave Clark Five, die Rolling Stones en die Kinks. Met hulle bossiekophaarstyle, kraaglose Pierre Cardin-pakke, speelse geestigheid, lewendige persoonlikhede en genotsugtige houdings teenoor die lewe, het hulle die beliggaming van die sestigerjare se styl geword. Hulle nalantenskap het 'n onmeetbare invloed op hedendaagse popmusiek gehad aangesien hulle die klank van klassieke Amerikaanse rockmusiek in 'n onbeperkte verskeidenheid harmonieë, strukture en klanke verander het.


Die Tupolev Tu-204 is 'n tweeling-enjin mediumreik-smalrompstraler wat 210 passasiers kan vervoer. Dit is deur Toepolef ontwerp en word deur Aviastar-SP en die Kazan Vliegtuigproduksievereniging vervaardig. Dit is in 1989 bekendgestel en is bedoel om in die algemeen gelyk te wees aan die Boeing 757, met 'n effens laer reikwydte en vrag, en is mededingend in sy klas wat brandstofdoeltreffendheid betref. Dit is ontwikkel vir Aeroflot as 'n plaasvervanger vir die mediumreikafstand Toepolef Tu-154 driemotorklas. Die nuutste weergawe, met aansienlike opgraderings en verbeterings, is die Tu-204SM, wat sy eerste vlug op 29 Desember 2010 onderneem het. Die Tu-204 is ontwerp as 'n familie vliegtuie met passasiers-, vrag-, kombi- en snelwisselvariante. Dit word aangedryf deur twee Aviadvigatel PS-90 of Rolls-Royce RB211-enjins. Die Tu-204 word vervaardig by twee van die grootste Russiese vliegtuigvervaardigingsaanlegte in Oeljanofsk (Tu-204-reeks) en Kazan (Tu-214). Kajuit van 'n Tupolev Tu-204 Stuurkajuit van 'n Tu-214 'n Tupolev Tu-204C wat deur Aviastar-TU vir DHL bestuur word Vladivostok Air Tu-204-300 land op Pulkovo-lughawe "Новый опытный самолет Ту-204СМ совершил первый полет".


Die Dassault Rafale is 'n Franse tweelingenjin, kanarddeltavlerk, multirolvegvliegtuig wat deur Dassault Aviation ontwerp en gebou word. Met 'n hoë vlak van behendigheid, is die Rafale bedoel om lugoppergesag-, verbod-, verkennings- en kernaanvalsmissies uit te voer. Teen die laat 1970's het die Franse Lugmag en Vloot beplan om hul huidige vloot van vliegtuie te vervang en te konsolideer. Ten einde die ontwikkelingskoste te verminder en voornemende verkope te bevorder, het Frankryk in 'n ooreenkoms met vier ander Europese lande getree om 'n ratse veeldoelvegter te produseer. Daaropvolgende argumente oor die werksverdeling en verskille in vereistes het gelei tot Frankryk se onttrekking en die stigting van sy eie ontwikkelingsprogram vir vegvliegtuie. Die Rafale, bekendgestel in 2001, word geproduseer vir beide die Franse Lugmag en vir vliegdekskip-gebaseerde bedrywighede in die Franse Vloot. Terwyl die Rafale bemark word vir uitvoer na verskeie lande, het net die Indiese Lugmag besluit om dit aan te koop. Die Rafale is gebruik in gevegte oor Afghanistan, Libië, Mali en Irak. Kenmerke soos die SPEKTRA geïntegreerde verdedigende-hulpmiddelstelsel is van kardinale belang in Libië.


Gotenburg (Sweeds: Göteborg, [ˌʝøtəˈbɔrʲ] luister (hulp·inligting)) is die tweede grootste stad van Swede en die vyfde grootste in Skandinawië met 'n bevolking van sowat 'n halfmiljoen in die stad (Sweeds: tätorten) en meer as 900 000 in die metropolitaanse gebied van Storgöteborg ("Groot-Gotenburg"). Gotenburg is aan die weskus van Swede naby die monding van die rivier Göta älv in die Kattegat geleë. Die geografies gunstige ligging halfpad tussen Stockholm, Kopenhagen en Oslo het van Gotenburg die beduidendste seehawe vir vrag- en passasierskepe in Noord-Europa gemaak. Die Gotenburghawe hanteer met jaarliks 30 miljoen ton vrag 'n groot deel van Swede se in- en uitvoere en moderne passasierskepe van rederye soos Stena Line en Scandinavian Seaways doen hier aan en vervoer jaarliks meer as vier miljoen passasiers uit Denemarke, Duitsland, die Verenigde Koninkryk en Nederland na Swede. Die tradisionele skeepsbou het vanweë die sterk mededinging uit die Verre Ooste lankal agteruitgegaan, maar Gotenburg is nog steeds 'n beduidende nywerheidsentrum en die tuiste van groot maatskappye soos die motorvervaardiger Volvo, SKF (koeëllaers) en Hasselblad (kameras) se hoofkwartiere.


Die Mourne Mountains [ˈmɔərn], ook die Mournes of Mountains of Mourne genoem, is 'n graniet-bergreeks in die graafskap Down in die suidooste van Noord-Ierland, 31 myl (50 km) suid van Belfast en 62 myl (100 km) noord van Dublin. Dit bevat die hoogste pieke in Noord-Ierland en die historiese Ierse provinsie Ulster. Die hoogste piek is Slieve Donard (850 m bo seevlak). Die Mournes word as 'n landskap van buitengewone natuurlike skoonheid beskou, en daar is voorgestel om 'n nasionale park in die gebied te skep wat tans gedeeltelik in besit van die National Trust is en jaarliks 'n groot getal besoekers lok. Die bergreeks word deur deur 'n uitgebreide netwerk van paaie en staproetes deurkruis. Die naam Mourne (wat vroeër Morne gespel is) is van 'n Gaeliese clan afgelei, die Múghdhorna. Die bergreeks het wyer bekendheid verwerf danksy 'n liedjie, The Mountains of Mourne, wat deur die Ierse kunstenaars en komponiste William Percy French en Houston Collisson in 1896 geskryf is. WalkNI.com: Mourne Mountains.


Die Yayoi-tydperk (弥生時代, Yayoi jidai), begin in die Neolitikum van Japan, en dit het deur die Bronstydperk voortgegaan, en kom tot 'n einde in Japan se Ystertydperk. Sedert die 1980s, het wetenskaplikes aangevoer dat 'n tydperk wat voorheen geklassifiseer is as 'n oorgang van die Jōmon-tydperk moet herklassifiseer word as vroeë-Yayoi. Die datum van die begin van hierdie oorgang is kontroversieel, met ramings wat wissel van die 10de tot die 6de eeu vC. Die tydperk is vernoem na die Yayoi-distrik in Tokio, waar argeoloë vir die eerste keer artefakte en kenmerke uit daardie era ontdek het. Onderskeidende kenmerke van die Yayoi-tydperk sluit in die voorkoms van nuwe Yayoi-pottebakkery style en die begin van 'n intensiewe ryslandbou in rysvelde. 'n Hiërargiese sosiale klassestruktuur dateer uit hierdie tydperk en het sy oorsprong in China. Tegnieke in metallurgie gebaseer op die gebruik van brons en yster is ook in hierdie tydperk vanaf China via Korea na Japan ingevoer. Die Yayoi het die Jōmon-tydperk gevolg (14.000 vC - 1.000 vC) en die Yayoi-kultuur het in 'n geografiese gebied van suid Kioesjoe tot noordelik Honsjoe gefloreer.


Valse vriende is die benaming wat gebruik word om te verwys na woorde van twee tale waarvan die vorm byna of geheel en al dieselfde is, maar waarvan die betekenis grootliks of soms net subtiel verskil. Daar kan dus maklik 'n verwarring ontstaan wanneer 'n taalgebruiker 'n anderstalige woord van dieselfde vorm teëkom en dus dieselfde betekenis verwag, terwyl die woord in der waarheid 'n ander betekenis het. Hierdie verwarring kan dan manifesteer in weersprekings, vertaalfoute of in 'n verkeerde begrip. Dit kan aanleiding gee tot verwarring of verleentheid weens die onbedoelde betekenis, en kan 'n onverwagte uitwerking ten gevolg hê. Dit kan ook gebruik word om 'n humoristiese effek te verkry. Die verskynsel kan nie net tussen twee verskillende tale voorkom nie, maar ook tussen variante van dieselfde taal. Die term valse vriende is vir die eerste keer in 1928 in Frans gebruik (faux amis), in die boek Les faux amis ou les trahisons du vocabulaire anglais deur Maxime Koessler en Jules Derocquigny. Valse vriende kan op verskeie maniere ontstaan. Baie tale deel 'n historiese verwantskap.


Die Olimpiese Winterspele 1968 (Frans: Les Xes Jeux olympiques d'hiver), amptelik bekend as die Xde Olimpiese Winterspele, is tussen 6 en 18 Februarie 1968 in Grenoble, Frankryk, aangebied. Die ander kandidaatstede was Calgary (Kanada), Lahti (Finland), Sapporo (Japan), Oslo (Noorweë) en Lake Placid (Verenigde State). Die Olimpiese Somerspele 1968 is in Meksikostad, Meksiko, aangebied. Grenoble is op 28 Januarie 1964 in Innsbruck deur die Internasionale Olimpiese Komitee gekies as die gasheer vir die Olimpiese Winterspele in 1968. Ander kandidate was: Calgary, Lahti, Sapporo, Oslo en Salt Lake City. Die stemming het as volg verloop: 6 Olimpiese sporte is tydens die Spele beoefen. Bobslee (2) Nordiese ski Alpeski (6) Heg-en-steg-ski (7) Noorse kombinasie (1) Skansspring (2) Rodel (3) Skaats Kunsskaats (3) Langbaanskaats (8) Tweekamp (2) Yshokkie (1) Hier volg 'n alfabetiese lys van al die Nasionale Olimpiese Komitees wat deelgeneem het.


Juno (kleinplaneetnaam: 3 Juno) is ’n asteroïde in die asteroïdegordel. Dit is die derde asteroïde wat ontdek is, in 1804 deur die Duitse sterrekunde Karl Harding; die eerste twee is 1 Ceres en 2 Pallas. Juno is die 11de grootste asteroïde en een van die grootste twee klipagtige (S-tipe) asteroïdes; die ander een is 15 Eunomia. Volgens raming maak Juno se massa 1% van die totale massa van die asteroïdegordel uit. Desondanks is sy massa net 3% van dié van Ceres. Vir ’n S-tipe asteroïde is Juno ongewoon weerkaatsend, wat ’n aanduiding van sy oppervlakeienskappe kan wees. Hierdie hoë albedo verduidelik sy relatief hoë skynbare magnitude vir so ’n klein voorwerp wat nie in die binnerand van die gordel voorkom nie. Juno se magnitude kan tot +7,5 wees met ’n gunstige opposisie, wat helderder is as Neptunus of Titan. Dit is ook die rede hoekom dit ontdek is voor groter asteroïdes soos Hygiea, Europa, Davida en Interamnia. Met die meeste opposisies bereik dit egter net ’n magnitude van +8,7 – dus net-net sigbaar deur ’n verkyker.


Pokke was 'n baie ernstige aansteeklike en besmetlike virussiekte wat die mensdom geslagte lank geteister en tot baie miljoene sterftes gelei het, maar heeltemal uitgeroei is deur inenting. Ná 'n intensiewe wêreldwye inentingsveldtog is die laaste twee gevalle (een van die pasiënte is oorlede) in 1978 aangeteken. Die kiem word nog slegs in navorsingslaboratoriums bewaar. Edward Jenner  (1749–1823), 'n dokter van Engeland, het reeds in die 1790's 'n entstof teen pokke ontwikkel. Die siekte is gekenmerk deur etterpuisies of -swere oor die hele liggaam. Uitbrekings van pokke aan die Kaap in die agttiende eeu het soveel mense van die Khoikhoi gedood dat hul volkskultuur verwoes en hulle in die sogenaamde Kleurlingbevolking opgeneem is. Geleerdes reken dat pokke deur beeste na mense oorgedra is. Dit was nadat die mens begin het om die bees mak te maak. Pokke, of variola major, is een van die gevaarlikste en besmetlikste virussiektes wat vroeër baie slagoffers geëis het, maar wat tans as gevolg van inenting en ander maatreëls as uitgeroei beskou word. Pokke (variola major) ressorteer onder die besmetlike siektes.


Kurt Cobain (1967–1994) was ’n Amerikaanse sanger en liedjieskrywer van die groep Nirvana, wat ’n nuwe rockmusiekstyl bekend as grunge ontwikkel het. Dié musiek was veral in die vroeë 1990's gewild gewees. Hy is ook as die stem van Generasie X beskryf. Cobain was met die sangeres-aktrise Courtney Love getroud en het in 1994 op 27-jarige ouderdom selfmoord gepleeg. Kurt Donald Cobain is op 20 Februarie 1967 in Aberdeen, Washington gebore. Sy ouers skei toe hy 7 was. Vanaf sy tweede jaar op hoërskool het hy saam met sy ma begin woon. Aan die einde van 1986 het hy in 'n woonstel ingetrek. Hy het gereeld na Olympia gereis om rockkonserte by te woon. Cobain het Courtney Love in 1990 ontmoet. Hulle trou in 1992 in Hawaii nadat sy met sy kind, Frances Bean Cobain, swanger geword het. Hy is met aandaggebrek-hiperaktiwiteitsteuring en bipolêre gemoedsteuring gediagnoseer en het reeds in sy tienerjare dwelms begin gebruik. Hy het ook kroniese brongitis gehad en het probeer om sy ongediagnoseerde maagtoestand met dwelms te behandel. Later in sy loopbaan is hy verskeie kere vir sy verslawing in inrigtings opgeneem.


Die Biblioteek van die V.S.A. Kongres of in Engels die Library of Congress in Washington D.C. is die nasionale biblioteek van die Verenigde State en een van die belangrikste biblioteke ter wêreld. Die Library of Congress is formeel 'n agentskap van die Amerikaanse Kongres. Die Library of Congress is in 1815 gestig as die navorsingsbiblioteek van die Amerikaanse Kongres. Die boeke van president Thomas Jefferson vorm die basis van die biblioteek. Later het die biblioteek die rol vervul van outeursregtelike beskermer van werke. Wie in die Verenigde State sy werk outeursregtelik wou beskerm, moes twee eksemplare van sy werk gratis by die biblioteek afgee. Laasgenoemde reëling is teenswoordig nie meer van krag nie. Met ongeveer 155 miljoen dokumente is die Library of Congress een van die grootste biblioteke ter wêreld. Daar word 29 miljoen boeke en ander drukwerk, 2,7 miljoen klankopnames, 12 miljoen fotos, 4,8 miljoen kaarte en 58 miljoen handskrifte bewaar. Om die dokumente te ontsluit het die Library of Congress 'n unieke klassifikasiestelsel ontwikkel wat afgekort word as Lcc (Library of Congress classification). Die meeste universiteitsbiblioteke in die VSA maak gebruik van die stelsel.


Hierdie artikel handel oor die etniese bevolkingsgroep. Vir enige persoon wat op 'n plaas werk, sien Boer (landbou). Die Boere is 'n geskiedkundige term wat verwys na 'n etniese en kulturele groep wat bestaan het uit die afstammelinge van die hoofsaaklik Nederlandssprekende boere en hulle families wat hulle in die 1800's in die Oranje-Vrystaat, Transvaal en, tot 'n mindere mate, Natal gevestig het en daar 'n aantal Boererepublieke gestig het. Die groep sluit in die nakomelinge van die Voortrekkers wat die Kaapkolonie in die begin van die 19de eeu tydens die Groot Trek verlaat het, Kaapse burgers wat later na die Transvaal of Vrystaat geïmmigreer het en geassimileerde immigrante uit Europa. Verskeie redes word aangegee vir die verlaat van die Kaapkolonie waaronder ontevredenheid met die Britse koloniale regering, voortdurende grensoorloë tussen die Xhosas en die inwoners van die Kaapkolonie met gepaardgaande gebrek aan sekuriteit, gebrek aan grond, die afskaffing van slawerny in die Kaap, arbeidsprobleme en politiese marginalisering. Die term Boere het aanleiding gegee tot 'n aantal woordsamestellings wat verband hou met die kultuur en gebruike van die Boere insluitend: boeresport, boeretroos, boerekos, boerehaat, Boerejood, boereperd of boerperd, ens.


Istanbul Atatürk-lughawe (IATA-kode: IST, ICAO: LTBA) is die belangrikste internasionale lughawe wat Istanboel, Turkye bedien (gevolg deur Sabiha Gökçen Internasionale Lughawe) en die grootste lughawe in Turkye volgens die aantal passasiers hanteer. Dit is in 1924 geopen en is geleë in Yesilköy, aan die Europese kant van die stad, 24 km (15 myl) wes van die sentrum van die stad. In 1980 is die lughawe herdoop na Atatürk Internasionale Lughawe ter ere van Mustafa Kemal Atatürk, stigter en eerste president van die Republiek van Turkye. Dit het oor die 51 miljoen passasiers bedien in 2013, wat dit die 17de besigste lughawe in die wêreld maak in terme van totale passasiersverkeer en die 10de besigste in die wêreld in terme van internasionale passasiersverkeer. Dit was 5de besigste lughawe in Europa in 2013, net na Amsterdam. Die Turkse Kamer van Siviele Ingenieurs lys Atatürk Internasionale Lughawe as een van die vyftig siviele ingenieursprestasies in Turkye. By die "Air Transport News" toekenningsgeleentheid van 2013 is Istanbul Atatürk-lughawe benoem as "Lughawe van die Jaar".


Alpha Andromedae (α Andromedae, afgekort Alpha And of α And), ook genoem Alpheratz, is 97 ligjare van die Son af geleë en is die helderste ster in die sterrebeeld Andromeda. Dit lê net noordoos van die sterrebeeld Vlieënde Perd (Pegasus) en is die noordoostelike ster van die Groot Vierkant van Pegasus. Hoewel dit met die blote oog soos ’n enkele ster lyk, met ’n skynbare magnitude van +2,06, is dit eintlik ’n dubbelster; dit bestaan uit twee sterre wat naby om mekaar wentel. Die chemiese samestelling van die helderste ster is ongewoon, aangesien dit ’n kwik-mangaan-ster is waarvan die atmosfeer abnormale hoë vlakke kwik, mangaan en ander elemente soos gallium en xenon bevat. Dit is die helderste bekende kwik-mangaan-ster. Die Amerikaanse sterrekundige Vesto Slipher het tussen 1902 en 1904 ’n reeks metings van α Andromedae se radiale snelheid gedoen en vasgestel dit wissel periodiek. Hy het afgelei dit is in ’n wentelbaan in ’n spektroskopiese dubbelsterstelsel met ’n periode van sowat 100 dae. ’n Voorlopige wentelbaan is in 1907 deur Hans Ludendorff gepubliseer, en ’n meer presiese een later deur Robert Horace Baker.


Sergei Vasilievich Rachmaninoff (Russies: Серге́й Васи́льевич Рахма́нинов; IFA: [sʲɪrˈɡʲej rɐxˈmanʲɪnəf]; 1 April 1873 – 28 Maart 1943) was 'n Russiese pianis, komponis, en orkesleier van die laat romantiektydperk. Sergei Wasiljewitsj Rachmaninof (1873- 1943) is op Oneg, naby Nowgorod, gebore. Hy was die seun van 'n kaptein van die Keiserlike Wag en 'n afstammeling van ŉ adellike en gegoede familie. As jeugdige het hy 4 jaar lank in Moskou by sy leermeester, Nikolai Sverof, gaan woon. As student het hy die opera Aleko en die klavierstukke Opus 3, wat die beroemde Prelude in C-kruis-mineur bevat, gekomponeer. Sverof se streng dissipline oor die jong Rachmaninof het meegebring dat hy een van die grootste klaviervirtuose van die 20e eeu geword het. Die eerste uitvoering van sy Tweede Klavierkonsert in C-mineur in Moskou in 1901 was 'n groot sukses. In 1906 het hy en sy gesin in Dresden gaan woon, waar hy die Tweede Simfonie (1907), die simfoniese gedig Die eiland van die dood (1909) en die Derde Klavierkonsert in D-mineur (1909) gekomponeer het.


Die jaar 1969 was 'n gewone jaar wat volgens die Gregoriaanse kalender op 'n Woensdag begin het. Dit was die 69ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. Bouwerk aan die reuse Cahora Bassa-dam in Mosambiek begin. Sirhan Sirhan word gevonnis vir die sluipmoord op Robert F. Kennedy. Tsjeggo-Slowaakse kommuniste party voorsitter Alexander Dubcek word ontslaan. 3 Maart – Apollo 9 word gelanseer. 17 Maart – Die Israelse Meir-kabinet onder leiding van eerste minister Golda Meir word geïnstalleer. 22 Mei – Apollo 10 se maan-eenheid vlieg binne 15 400 m van die maan se oppervlakte verby. 27 Junie – Die Stonewall-oproer merk die begin van die gay regte beweging in die VSA. 14 Julie – El Salvador val Honduras binne, die begin van die Sokkeroorlog. 20 Julie – Neil Armstrong en Buzz Aldrin doen die eerste maanlanding in die maanlandingstuig, "Eagle". 29 September – 'n Aardskudding van 6,5 op die Richterskaal tref die Wes-Kaap, en nege mense sterf toe Tulbagh die kwaaiste getref is.


Akker van der Merwe (*17 Junie 1991, Vanderbijlpark) is ’n rugbyspeler wat vir die Natalse Haaie in die Curriebeker en die Sharks in Superrugby op haker speel. Van der Merwe maak sy debuut vir die Springbokke teen Wallis op 2 Junie 2018 in Washington, D.C., op die ouderdom van 26. Akker van der Merwe by SARugby.co.za Van der Merwe op itsrugby.co.uk


Pierre Spies (gebore 8 Junie 1985 in Pretoria) is 'n Springbok rugbyspeler wat 10 jaar lank as agsteman vir die Blou Bulle in die Curriebeker en die Bulls in Superrugby gespeel het. Hy het 53 toetse vir die Springbokke op agsteman en flank gespeel. Sedert 2016 speel hy op agsteman vir Montpellier Hérault se span in Frankryk. Pierre Spies by SARugby.co.za Pierre Spies by www.genslin.us/bokke Pierre Spies by itsrugby.co.uk


Álvaro Uribe Vélez (gebore 4 Julie 1952) is 'n Colombiaanse politikus wat van 2002 tot 2010 as die 39ste President van Colombia gedien het. Uribe is op 4 Julie 1952 in Medellín in die departement Antioquia gebore. Sy pa was 'n veehandelaar en grondbaron. Sy punte op middelbare skool was voldoende om hom van die eindeksamens (1970) vry te stel en hy kry daardeur 'n beurs om verder te studeer. Hy behaal 'n universitêre graad in 1977 in regte en politieke wetenskap. In 1993 verwerf hy 'n post-doktorale graad in bestuurskunde aan die Harvard-universiteit. Hy is in Augustus 2010 aangestel as die ondervoorsitter van die VN-komitee wat die onderskepping van die skeepskonvooi voor Gaza ondersoek het. Wikimedia Commons het meer media in die kategorie Alvaro Uribe. Hierdie artikel is ’n saadjie. Voel vry om Wikipedia te help deur dit uit te brei.


Die Konfederasie van Afrikasokker (afgekort CAF vir Confédération Africaine de Football in Frans; Arabies: الإتحاد الأفريقي لكرة القدم; Engels: Confederation of African Football) is die beheerliggaam wat sokker tussen spanne uit Afrika organiseer. CAF is een van die ses kontinentale organisasies van FIFA. Die konfederasie is op 10 Februarie 1957 gestig en hulle hoofkantoor is in die stad 6 Oktober naby Giza, Egipte, geleë. Die amptelike tale is Arabies, Engels en Frans. Sedert 12 Maart 2021 dien die Suid-Afrikaner Patrice Motsepe as agtste president van CAF. CAF organiseer die volgende sokkertoernooie: CAF Kampioene-liga CAF Konfederasiebeker Afrikanasiesbeker (ar) (en) (fr) CAF se amptelike webtuiste


JJ Engelbrecht is 'n Suid-Afrikaanse rugbyspeler wat gewoonlik as vleuel of buitesenter uitdraf. Hy verteenwoordig die Bulls in Superrugby en die Blou Bulle in die Curriebeker. Engelbrecht het vantevore vir die Westelike Provinsie gespeel. Hy het sy debuut vir Suid-Afrika op 18 Augustus 2012 teen Argentinië gemaak, nadat hy in die 70ste minuut as plaasvervanger opgestuur is. SA rugby profile[dooie skakel] Bulls profile Geargiveer 16 Julie 2012 op Wayback Machine itsrugby profile


Ou Kerkslawies (словѣ́ньскъ ѩзыкъ, soms ook Oudbulgaars of Oudslawies genoem) is die oudste Slawiese skryftaal. Dit dateer uit die tweede helfte van die 9de eeu en is gebaseer op die Suid-Slawiese (Bulgaarse of Masedoniese) dialek van Thessaloniki. Die Bisantynse sendelinge Cyrillus en Methodius kry erkenning daarvoor dat hulle die taal gestandaardiseer het met die vertaling van die Bybel en ander antieke Griekse tekste as deel van die kerstening van die Slawiërs. Dit het ’n belangrike rol gespeel in die geskiedenis van die Slawiese tale en was die grondslag van die latere Kerkslawiese tradisies, wat vandag nog in sommige Oosters-Ortodokse en Oosters-Katolieke kerke as liturgiese taal gebruik word. As oudste bekende Slawiese taal verskaf dit ook belangrike getuienis van hoe Protoslawies, die voorloper van alle Slawiese tale, gelyk het. Twee alfabette is vir Ou Kerkslawies gebruik: die Glagolitiese alfabet, wat spesiaal daarvoor ontwerp is, en die Cyrilliese alfabet, wat eersgenoemde vervang het. Ou Kerkslawies is nou verbonde aan die sendingwerk van die broers Cyrillus en Methodius, wat van Thessaloniki afkomstig was, en hul leerlinge.


Ruan Pienaar (gebore in Bloemfontein, 10 Maart 1984) is ’n Suid-Afrikaanse rugbyspeler wat vir die Springbokke en sedert 2019 vir die Cheetahs op skrumskakel speel. Hy het voorheen die Sharks in Superrugby, die Natalse Haaie in die Curriebeker en die Ierse klubspan Ulster asook die Franse klubspan Montpellier in verskeie Europese kompetisies verteenwoordig. Hy was ’n lid van die seëvierende Springbokspan tydens die Rugbywêreldbeker 2007 en deel van Suid-Afrika se span tydens die 2011- en 2015-toernooie. Pienaar is die seun van Gysie Pienaar, ook 'n voormalige Springbokrugbyspeler. Ruan Pienaar by SARugby.co.za Ruan Pienaar by www.genslin.us/bokke Profiel by die Sharks Geargiveer 4 November 2009 op Wayback Machine Profiel en statistiek op ESPN Scrum Pienaar se profiel op itsrugby.co.uk


Paul Frees (22 Junie 1920 – 2 November 1986) was 'n Amerikaanse akteur. Hy was bekend vir sy rolle in die rolprente The War of the Worlds (1953) en The Beatniks (1960), en in die televisiereeks The Bullwinkle Show (1961). 1953: The War of the Worlds 1954: Serpent Island 1958: Space Master X-7 1959: Attack of the Jungle Women 1960: The Beatniks 1962: Gay Purr-ee 1972: Let Charlie Do It 1976: The Milpitas Monster 1977: Fantastic Animation Festival 1982: Routes of Exile: A Moroccan Jewish Odyssey 1987: The Puppetoon Movie 1954: Walt Disney's Wonderful World of Color 1955: The Millionaire 1957: Les aventures de Tintin 1958: Steve Canyon 1958: Bozo: The World's Most Famous Clown 1959: Rocky and His Friends 1959: The Best of Mr. Peabody & Sherman 1960: Mister Magoo 1961: The Bullwinkle Show 1961: Calvin and the Colonel 1961: The Dick Tracy Show 1963: Fractured Flickers 1963: Krazy Kat 1963: Snuffy Smith and Barney Google 1964: The Famous Adventures of Mr. Magoo 1964: Hoppity Hooper 1964: Linus!


Lood de Jager (gebore 17 Desember 1992, Alberton) is 'n Suid-Afrikaanse rugbyspeler wat vir die Bulls op slot in die Superrugbyreeks speel. De Jager is in 2014 beloon met ’n plek in die vergrote Springbokgroep vir ’n vriendskaplike wedstryd teen ’n Wêreld XV en drie toetse teen Wallis en Skotland. Op 14 Junie 2014 het De Jager sy debuut vir die Springbokke teen Wallis in Durban gemaak. Hy was ook deel van Suid-Afrika se span tydens die Rugbywêreldbeker 2015 en die Rugbywêreldbeker 2019. Karstens, Gerdie (1 Junie 2014). "Ses Cheetahs vir Bok-groep gekies". Geargiveer vanaf die oorspronklike (html) op 3 Junie 2014. Besoek op 3 Junie 2014. Lodewyk de Jager by SARugby.co.za Lood de Jager by www.genslin.us/bokke itsrugby.co.uk-profiel


Marks and Spencer plc (ook bekend as M&S) is 'n Britse multinasionale kleinhandelonderneming wat sy hoofkwartier in die City of Westminster, Londen het. Sy aandele word op die Londense Effektebeurs (LSE) genoteer, terwyl dit ook deel uitmaak van die FTSE 100-indeks. Die onderneming, wat oorspronklik in 1884 deur Michael Marks en Thomas Spencer in Leeds gevestig is, fokus op klere, binnenshuise toerusting en luukse kosprodukte. In 2008 het M&S begin om ook kosprodukte van bekende handelsmerke by sy portefeulje in te sluit. Tans is daar sowat 979 M&S-winkels in al vier lande van die Verenigde Koninkryk, insluitende 615 winkels wat hulle tot kos beperk. In 1998 was Marks & Spencer die eerste Britse kleinhandelonderneming wat met 'n voorbelastingwins van meer as £1 miljard afgesluit het. Vervolgens het M&S se wins egter skielik begin daal - 'n ontwikkeling wat as 'n onverwagte verrassing vir die onderneming, sy aandeelhouers (onder wie honderdduisende klein beleggers), kleinhandelontleders en sakejoernaliste gekom het. In November 2009 het die onderneming bekend gemaak dat die uitvoerende voorsitter van M&S, Stuart Rose, vroeg in 2010 deur Marc Bolland, gewese voorsitter van die supermarkketting Morrisons, vervang sou word.


Mirza Ghulam Ahmad (13 Februarie 1835 – 26 Mei 1908; Oerdoe/Persies: مرزا غلام احمد) was 'n Indiese godsdienstige figuur. Hy staan bekend as die stigter van die Ahmadiyya Moslem-gemeenskap. Hy het beweer dat hy die Mahdi sowel as die Mujaddid van die 14de Islamitiese eeu was. M.a.w dat hy in die gelykheid van Jesus van Nasaret (mathīl-i'Isā) was. "The Fourteenth-Century's Reformer / Mujaddid", from the "Call of Islam", by Maulana Muhammad Ali Wikimedia Commons het meer media in die kategorie Mirza Ghulam Ahmad. Hierdie artikel is ’n saadjie. Voel vry om Wikipedia te help deur dit uit te brei.


Die Grumman F7F Tigercat is 'n Amerikaanse swaar vegvliegtuig wat met twee suierenjins aangedryf word. Die ontwerp van die vliegtuig het reeds in 1941 begin. Die doelwit was dat dit vanaf 'n vliegdekskip bedryf kan word. Soos die vliegtuig ontwikkel is, was dit duidelik dat die groter en swaarder as enige ander vliegdekskip gebaseerde vliegtuig gaan wees. Die ontwerp was ook uniek vir sy tyd omrede die vliegtuig oor 'n driewiel onderstel beskik het, tog het dit oor 'n vanghaak beskik en die vlerke kon opvou vir gebruik in vliegdekskepe. Reeds voor die prototipe in Desember 1943 sy nooiensvlug afgelê het, het die Amerikaanse Marinierskorps reeds 'n bestelling vir 500 eenhede van die F7F-1 model geplaas. Hulle wou die Tigercat gebruik as 'n land gebaseerde vegvliegtuig vir nabye ondersteuning vir hulle troepe op die grond. Aflewering van die vliegtuig het reeds in April 1944 begin maar die vliegtuig kon nie betyds gesertifiseer word om deel te neem aan die Tweede Wêreldoorlog nie. Produksie was verander om die F7F-2N model bou, dit is 'n nagvegter en verskil van die F7F-1 deur 'n brandstof tenk te vervang met 'n radar operateur.


Samantha Robson (gebore 22 Maart 1966) is 'n Engelse aktrise. Sy is bekend vir haar rolle in die rolprente A Year and a Day (2005), A Good Year (2006), en The Poughkeepsie Tapes (2007), en in die televisiereeks The Bill (1984). 2005: A Year and a Day 2006: A Good Year 2007: The Poughkeepsie Tapes 1984: The Bill Samantha Robson in die Internet-rolprentdatabasis


Die Lawotsjkin LaGG-3 (eintlik Lavochkin-Gorbunov-Gudkov LaGG-3) is 'n Russiese (Sowjet)-vegvliegtuig wat tydens die Tweede Wêreldoorlog diens gedoen het. Die LaGG-3 was feitlik heeltemal van hout gemaak en was waarskynlik die vliegtuig met die swakste rekord van die vroeë vegvliegtuie tydens die Tweede Wêreldoorlog. Hulle was totaal oorskadu deur die Messerschmitt Bf 109 en Focke-Wulf Fw 190. Tot die paar Italiaanse Macchi C.202 vliegtuie het die LaGG-3 oorskadu. In 1941 was daar begin met ontwikkeling van die Lawotsjkin LaGG-3 wat gelei het tot die Lawotsjkin La-5. Lys van vegvliegtuie Crosby, Francis: THE WORLD ENCYCLOPEDIA OF FIGHTERS & BOMBERS. 2015. ISBN 978-1-84476-917-9


Hendrik I (c. 1068 – 1 Desember 1135) was van 1100 tot met sy dood koning van Engeland. Hy was die jongste seun van Willem die Veroweraar en die opvolger van sy broer Willem II Rufus. Sy bynaam was Beauclerc vanweë sy goeie opvoeding en wye belangstellings. Hy was waarskynlik die eerste koning van die Huis van Normandië wat vloeiend Engels kon praat. Ná die dood van Willem die Veroweraar het Willem II Engeland geërf en sy broer Robert Normandië. Ná die dood van Willem II het Hendrik die Engelse troon verower terwyl sy broer Robert op sy pad terug was van ’n kruistog. Sy regering word gekenmerk deur verbeterings aan die landsbestuur en regspraak. Hy het die grondgebiede van sy pa, Engeland en Normandië, herenig en ’n einde gemaak aan die konflik met die kerk wat sy broer veroorsaak het. Hy het dit ook reggekry dat die baronne sy dogter, Matilda, vrou van die Duitse keiser Hendrik V, ná die dood van sy enigste seun in 1120 as opvolger aanvaar het. Op 11 November 1100 het Hendrik getrou met Edith (wat haar naam na Matilda verander het om die Normandiese baronne tevrede te stel).


3β-Hidroksisteroïeddehidrogenase/Δ5-4 isomerase (3β-HSD) (EC 1.1.1.145) is 'n ensiem wat die biosintese van progesteroon vanaf pregnenoloon; 17α-hidroksiprogesteroon van 17α-hidroksipregnenoloon; en androsteendioon vanaf dehidroëpiandrosteroon (DHEA) in die bynier kataliseer. Dit is die enigste ensiem in die bynier kortikosteroïedsintese wat nie deel van die sitochroom P450-familie is nie. In die mens is daar twee 3β-HSD isosieme wat deur die HSD3B1- en HSD3B2-gene gekodeer word. 3β-HSD is ook bekend as delta Δ5-4-isomerase, wat die oksidasie-omskakeling van Δ5-3β-hidroksisteroïede na die Δ4-3-keto konfigurasie kataliseer, en is dus noodsaaklik vir die biosintese van alle klasse van hormonale steroïede, naamlik progesteroon, glukokortikoïede, mineralokortikoïede, androgene en estrogene. Die 3β-HSD kompleks is verantwoordelik vir die omskakeling van: Pregenoloon na progesteroon 17α-Hidroksipregnenoloon na 17α-hidroksiprogesteroon DHEA na androsteendioon Androsteendiol na testosteroon Androstadiënol na androstadienoon 3β-HSD behoort aan die oksidoreduktase ensiemfamilie, en spesefiek diegene wat op die CH-OH groep inwerk met NAD+ of NADP+ as akseptor. Hierdie ensiem neem deel aan C21-steroïedhormoon metabolisme, asook androgeen en estrogeen metabolisme.


'n Uitbarstingskolom of uitbarstingspluim is 'n wolk van superverhitte vulkaniese as en growwer tefra wat tydens 'n ontploffende vulkaanuitbarsting saam met gas vrygestel word. Die vulkaniese materiaal vorm 'n vertikale kolom of pluim wat baie kilometers bo die vulkaan se opening in die lug kan opskiet. In die meeste ontploffende uitbarstings kan die kolom tot 40 km hoog strek en in die stratosfeer beland. Stratosferiese inspuitings van aërosols met vulkaanuitbarstings is 'n groot oorsaak van klimaatsveranderings. 'n Algemene verskynsel by ontploffende uitbarstings is 'n kolomstorting, wanneer die uitbarstingskolom te dig raak dat lugstrome die materiale hoog die lug in kan voer en dit teen die hange van die vulkaan afstroom in piroklastiese strome of stuwings (hoewel laasgenoemde minder dig is). In sekere gevalle, wanneer die materiaal nie dig genoeg is om neer te stort nie, kan dit pirocumulonimbuswolke vorm. Uitbarstingskolomme vorm met ontploffende vulkaanaktiwiteit, wanneer die hoë konsentrasie van plofbare materiale in die opstygende magma veroorsaak dat dit in fyn vulkaanas en growwer tefra opbreek. Die as en tefra word teen hoë snelhede van verskeie honderde meters per sekonde die lug in geskiet, en kan vinnig verskeie kilometers ver trek vanweë enorme lugstrome.


Kara Hayward (gebore 17 November 1998) is 'n Amerikaanse aktrise. Sy is bekend vir haar rolle in die rolprente Moonrise Kingdom (2012), The Sisterhood of Night (2014), Paterson (2016), en Manchester by the Sea (2016). Kara Hayward in die Internet-rolprentdatabasis Kara Hayward op Twitter


James Ransone (gebore 2 Junie 1979) is 'n Amerikaanse akteur. Hy is bekend vir sy rolle in die rolprente Ken Park (2002), Sinister (2012), en Sinister 2 (2015). 2002: Ken Park 2004: Malachance 2010: Freakonomics 2011: The Son of No One 2012: Sinister 2015: Sinister 2 2015: Mr. Right 2015: The Timber 2015: Fun Size Horror: Volume Two 2016: In a Valley of Violence 2017: The Clapper 2018: Family Blood 2019: The Buried Girl 2013: Low Winter Sun 2018: Mosaic 2018: The First 2017: Cabiria, Charity, Chastity James Ransone in die Internet-rolprentdatabasis James Ransone op Twitter


Thabo Mvuyelwa Mbeki (gebore 18 Junie 1942 in Mbewuleni, Transkei), is die voormalige president van Suid-Afrika, asook van die ANC. Hy het Nelson Mandela op 14 Junie 1999 as president opgevolg. Mbeki het sy tweede termyn as president begin uitdien op 27 April 2004, nadat die ANC die algemene verkiesing van 2004 met 'n oorweldigende meerderheid gewen het. Op 20 September 2008, kondig hy aan dat hy as president sal bedank na 'n oproep in die verband deur die ANC se uitvoerende bestuurskomitee. Sy bedanking is met ingang van 25 September 2008 van krag. Hy is die seun van Govan en Epainette Mbeki, en het op Dutywa en Butterworth skoolgegaan. Hy was op hoërskool aan die Lovedale Institute in Alice, maar is geskors ná leerlingstakings in 1959, en moes sy leerwerk tuis voltooi. Mbeki het in 1959 sy matriek-eindeksamen aan St John's School in Umtata geskryf. In 1956, terwyl hy nog 'n hoërskoolleerling was, sluit hy by die ANC-Jeugliga aan. Nadat hy sy skoolloopbaan voltooi het, raak hy betrokke by verskeie ondergrondse aktiwiteite in die Pretoria-Witwatersrand-gebied ná die ANC in 1960 verban is.


Chris Geere (gebore 18 Maart 1981) is 'n Britse akteur. Hy is bekend vir sy rolle in die rolprent Pokémon Detective Pikachu (2019) en in die televisiereekse Modern Family (2009) en You're the Worst (2014). 2018: Deadtectives 2019: Pokémon Detective Pikachu 2019: Welcome to Beartown 2002: Adventure Inc. 2009: Modern Family 2013: The Spa 2014: You're the Worst 2010: The Prince & Me: The Elephant Adventure 2015: Derek Savage - Cool Cat Loves to Rock (feat. Van Halen's Guitar) Chris Geere in die Internet-rolprentdatabasis Chris Geere op Twitter Chris Geere op Instagram


Libië (Arabies: ليبيا, Lībyā; Berbers: ⵍⵉⴱⵢⴰ, Libya), amptelik die Libië (دولة ليبيا, Dawlat Lībiyā), is 'n land in Noord-Afrika. Libië is geleë tussen Egipte in die ooste, Soedan in die suidooste, Tsjad en Niger in die suide en Algerië en Tunisië in die weste. Met 'n oppervlakte van 1,8 miljoen km² (waarvan 90% woestyn is) is Libië die vierde grootste land in Afrika. Libië se hoofstad, Tripoli, is die tuiste van 1,7 miljoen van die land se totale bevolking van 5,7 miljoen mense. Libië het die tiende grootste bewese oliereserwes van enige land ter wêreld. Die drie tradisionele dele van die land is Tripolitanië, Fezzan en Sirenaïka. Tot onlangs het die Tweede Libiese Burgeroorlog in die land gewoed en tot onsekerheid en onstabiliteit aanleiding gegee. Die naam "Libië" is 'n inheemse naam en verskyn ook in antieke Egiptiese tekste as , (R'bw of Liboe), waar daar verwys word na een van die Berberstamme wat wes van die Nylrivier woon.


Microsoft Windows 10 is die nuutste weergawe van die Windows-bedryfstelsel wat as opvolger vir Windows 8 ontwikkel is. Windows 10 (kodenaam Redstone, voorheen Threshold) is 'n persoonlike rekenaar bedryfstelsel ontwikkel en vrygestel deur Microsoft, as deel van die Windows NT-familie van bedryfstelsels. Dit is op 29 Julie 2015 vrygestel. Dit is die eerste weergawe van Windows wat deurlopende funksieopdaterings ontvang. Toestelle in die ondernemingsomgewings kan hierdie opdaterings teen 'n stadiger tempo ontvang, of die gebruik van langtermyn-ondersteuningsmylpale wat net kritiese opdaterings ontvang, soos bv. sekuriteitsherstelle, oor hul tien-jaar-leeftyd van uitgebreide ondersteuning. Microsoft het beplan om Windows 10 op ten minste een miljard toestelle geïnstalleer te kry in die twee tot drie jaar na sy vrystelling. Windows 10 se gebruik is aan die toeneem, terwyl dit uiteindelik in 2018 meer gewild geword het as Windows 7. Teen November 2017 loop die bedryfstelsel op meer as 600 miljoen toestelle en het dit 'n geskatte gebruiksaandeel van 32% op tradisionele rekenaars en 15% oor alle platforms (PC, selfoon, tablet, en konsole).


Trinity was die kodenaam vir die eerste ontploffing van 'n kernwapen. Die toets is op 16 Julie 1945 om 05:29 deur die Amerikaanse Weermag uitgevoer as deel van die Manhattan-projek. Dit het plaasgevind in die Jornada del Muerto-woestyn, ongeveer 56 km suidoos van Socorro, Nieu-Mexiko. Die plek was toe bekend as die USAAF Alamogordo Bombing and Gunnery Range, tans deel van die White Sands-missieltoetsterrein. Die enigste geboue destyds was die McDonald Ranch House en sy aanvullende geboue wat deur die wetenskaplikes gebruik is as 'n laboratorium om komponente van die bom te toets. 'n Basiskamp is opgerig en daar was 425 mense teenwoordig tydens die naweek van die toets. Die kodenaam "Trinity" is toegeken deur J. Robert Oppenheimer, direkteur van die Los Alamos-laboratorium; dit is geïnspireer deur die poësie van John Donne. Die toets is gedoen met 'n inploffingstipe ontwerp wat plutonium gebruik het met die bynaam The Gadget. Dit was dieselfde ontwerp as wat gebruik is vir die Fat Man-bom wat op 9 Augustus 1945 oor Nagasaki laat ontplof is.


Moedersdag is 'n dag wat moeders en moederskap gedenk. Moedersdag word in Suid-Afrika (en meeste ander Westerse lande) op die tweede Sondag van Mei gevier. In die Verenigde Koninkryk en Ierland word 'n ouer tradisionele kerklike Moedersdag, bekend as Mothering Sunday, drie weke voor Paasfees gevier, terwyl Moedersdag in Rusland (День матери) op die laaste Sondag in November val. Die dag komplementeer Vadersdag, wat vaders en vaderskap gedenk. Mense wat die dag vier, bederf gewoonlik hulle moeders op die dag. Hulle bedien soms ontbyt aan hulle moeders in die bed en help met kosmaak en ander huishoudelike take. Kaartjies, blomme en geskenke word ook soms op dié dag aan moeders gegee om die dag vir hulle ekstra spesiaal te maak. Vrouedag Vadersdag Hierdie artikel is ’n saadjie. Voel vry om Wikipedia te help deur dit uit te brei.


Tsaar Bomba, bynaam vir die AN602 H-bom, was die grootste en kragtigste kernwapen wat ooit gebruik is. Dit is oorspronklik deur die Sowjetunie op 30 Oktober 1961 getoets. Dit was 'n driefase-waterstofbom en word soms die "Vader van Bomme" genoem. Die ontploffing het 'n krag van 56 000 000 ton TNT (56 megaton) gelewer. Dit is oorspronklik as 'n 100 megaton-bom ontwerp, maar as gevolg van die tegniese uitdaging om so 'n groot bom af te sit, is dit deur tegnici na 56 megaton afgeskaal. Dit was steeds 10 keer kragtiger as al die plofstowwe wat tydens die Tweede Wêreldoorlog gebruik is. Die bom is oor Nowaja Zemlja in die noorde van Rusland getoets. Radioaktiewe uitval is beperk omdat dit op 'n hoogte van 4 kilometer bokant die grond gedetoneer is. Die bom is deur 'n Sowjet-bomwerper, die Toepolef Tu-95 (Bear) vervoer. Dit was een van die min vliegtuie ter wêreld wat die bom kon dra. Toe die bom ontplof het, het die bomwerper as gevolg van die skokgolf een kilometer in hoogte geval.


Addison Mitchell McConnell Jr. (gebore op 20 Februarie 1942) is 'n Amerikaanse politikus wat tans dien as die Senior VSA Senator van die deelstaat Kentucky en is hy ook Meerderheidsleier van die Senaat. McConnell is die tweede Kentuckiaan om sy party, die Republikeinse Party (Verenigde State) te lei in die Senaat, en is die langsdienende VSA Senator van Kentucky in die geskiedenis van die Verenigde State en die langsdienende Republikeinse leier in die geskiedenis van die VSA. As 'n lid van die Republikeinse Party (Verenigde State) was McConnell in 1984 verkies na die Senaat, en sedertdien vyf keer herverkies. Gedurende die 1998 en 2000 verkiesingsiklusse was McConnell die voorsitter van die Nasionale Republikeinse Senatoriale Komitee. McConnell was verkies as meerderheidsleier in die 108ste kongres van die VSA, en was weer in 2004 verkies na die pos. In November 2006 was McConnell verkies as Minderheidsleier van die Senaat toe die Demokrate gedurende die siklus die meerderheid gevorm het in die VSA Senaat, en hy het die pos tot 2015 gehou, toe die Republikeine beheer oorgeneem het van die Senaat en hy Meerderheidsleier van die Senaat geword het.


Hierdie artikel handel oor die taal. Vir die etniese groep, sien Turkmene. Turkmeens (Түркменче, تورکمنچه, Türkmençe, [tʏɾkmɛntʃɛ] of түркмен дили, تورکمن تیلی, türkmen dili, [tʏɾkmɛn dɪlɪ]) is 'n Turkse taal wat deur sowat 7,6 miljoen mense in Turkmenistan, Iran, Afghanistan, Oesbekistan en Rusland gepraat word. Dit is die vierde mees verspreide taal van Sentraal-Asië naas Oesbekies, Kasaks en Tadjiks asook die sesde mees gesproke Turkse taal naas Turks, Azerbeidjans, Oesbekies, Kasaks en Oeigoers. Turkmeens is die amptelike taal van die Republiek Turkmenistan en verwant aan Turks en Azerbeidjans. Tot 1993 is die Cyrilliese alfabet gebruik en sedert 1993 word Turkmeens met 'n nuwe Turks-Latynse alfabet geskryf, wat vir al die Turkse tale in Sentraal-Asië beplan is. In Afghanistan en Iran word 'n gemodifiseerde Arabiese alfabet gebruik. "Ethnologue: Languages of the World, Seventeenth edition, Turkmen" (in Engels). Ethnologue. Geargiveer vanaf die oorspronklike op 4 Mei 2020. Besoek op 25 Januarie 2019. Sien gerus Wikipedia se uitgawe in Turkmeens Wikimedia Commons het meer media in die kategorie Turkmeens.


Die Universiteit van Waikato (Māori: Te Whare Wānanga o Waikato, Afrikaans: Universiteit van Waikato) is 'n universiteit in Hamilton en ook Tauranga in Nieu-Seeland. Dit was opgerig in 1964, en het oor 10 000 studente (2003). Meer as helfte van die studente is vroulik. Die Universiteit van Waikato het 'n onderskeie Maori-kultuur, te danke aan die geskiedenis van die Waikato streek. Die universiteit het sterk kompetisie met die Universiteit van Auckland, wat die grootste universiteit in Nieu-Seeland is, ongeveer 130 km ten noorde daarvan. Die universiteit het oor 1500 vreemde studente van meer as 60 lande. Baie studente is van Asië, Europa (veral Duitsland en Engeland) of die Pacific streek. Die universiteit is engels, maar ook bekend as die beste in die wêreld vir Maori studeer. Wikimedia Commons het meer media in die kategorie Universiteit van Waikato. (en) University of Waikato Annual Report 2013 Hierdie artikel is ’n saadjie. Voel vry om Wikipedia te help deur dit uit te brei.


Die President van die Verenigde State van Amerika (Engels: President of the United States of America) is die staatshoof van die Verenigde State. Volgens die V.S.A. se grondwet is die President ook die hoof- uitvoerende beampte van die federale regering en die opperbevelvoerder van die Amerikaanse Gewapende Magte. Die president is die hoof-verkose verteenwoordiger van die burgers van die V.S.A. As gevolg van die supermoondheid-status van die Verenigde State word die Amerikaanse President gereeld "die magtigste persoon op aarde" genoem en die sittende president is een van die wêreld se mees bekende figure. Gedurende die Koue Oorlog was daar soms verwys na die president as "die leier van die vrye wêreld", 'n term wat steeds soms gebruik word. Joe Biden, die huidige president Lys van Presidente van die Verenigde State van Amerika Withuis (en) Bumiller, Elisabeth (Januarie 2009). "Inside the Presidency". National Geographic. 215 (1): 130–149. (en) Couch, Ernie. Presidential Trivia. Rutledge Hill Press. Maart 1, 1996. ISBN 1-55853-412-1 (en) Lang, J. Stephen. The Complete Book of Presidential Trivia.


Riaan Smit (gebore in Springs, 28 April 1984) is 'n rugbyspeler wat vir die Vrystaat Cheetahs in die Curriebeker en die Cheetahs in die Superrugbykompetisie rugby speel. Hy het ook al vir die Luiperds, die Pumas, die Griffons en die Valke uitgedraf. Smit het in 2014 aangekondig dat hy ’n kontrak met die Franse klub Oyonnax geteken het. Riaan Smit by SARugby.co.za Smit se profiel op www.itsrugby.co.uk Hierdie artikel is ’n saadjie. Voel vry om Wikipedia te help deur dit uit te brei.


Sauropoda, of die souropodes ("met akkedisvoete"), was ’n infraorde van Saurischia-dinosourusse. Hulle het baie lang nekke en sterte, klein koppe (in vergelyking met die res van hul lyf) en dik, bonkige bene gehad. Hulle is merkwaardig vanweë die enorme grootte van sommige spesies – die groep sluit die grootste diere in wat op aarde geloop het. Bekende genera sluit in Brachiosaurus, Diplodocus en Apatosaurus (wat volgens die huidige klassifikasie ’n vroeëre sinoniem vir Brontosaurus) is. Souropodes het in die Laat Trias-periode vir die eerste keer hul verskyning gemaak. Teen die Laat Jura (150 miljoen jaar gelede) het souropodes wydverspreid voorgekom en teen die Laat Kryt is hulle hoofsaaklik vervang deur titanosourusse, wat feitlik wêreldwyd voorgekom het. Laasgenoemde het saam met alle ander nie-vlieënde dinosourusse uitgesterf tydens die Kryt-Paleogeen-uitwissing. Fossiele oorblyfsels van souropodes is op al die kontinente ontdek, insluitende Antarktika. Die naam is in 1878 deur die Amerikaanse paleontoloog O.C. Marsh gevestig en is afgelei van die Grieks vir "akkedisvoet". Souropodes is een van die mees herkenbare groepe dinosourusse en word algemeen voorgestel in verskeie kunsvorms vanweë hul grootte.


Madhuri Dixit (* 15 Mei 1967) is 'n Indiese aktrise wat vir haar werk in Bollywood se rolprente beroemd is. Sy het 'n paar Filmfare-toekennings ontvang, vier vir Beste Aktrise en een vir Beste Byspeler. Sy het die rekord vir die hoogste aantal Beste Aktrise nominasies (13) by Filmfare. In 2008 het die Regering van Indië haar met die Padma Shri bekroon, wat die vierde hoogste burgerlike toekenning in Indië is. Dixit is op 15 Mei 1967 in Moembaai gebore. Sy het aan die Universiteit van Moembaai studeer om 'n loopbaan in mikrobiologie te volg. Sy is ook 'n opgeleide Kathak-danser. In 1984 maak sy haar debuut in Bollywood met die rolprent Abudh. In 1988 het sy haar eerste deurbraak met die rolprent Tezaab gehad, dié fliek het ook haar loopbaan in die bedryf gevestig. Sedertdien het sy ook in rolprente soos Dil, Beta, Khalnayak, Raja, Dil To Pagal Hai, Hum Hain Tumhare Sanam, Devdas en Aaja Nachle opgetree. Ná haar werk in die rolprent Devdas, het sy haar loopbaan verlaat om op haar gesinslewe te fokus, maar in 2007 het sy met die rolprent Aaja Nachle teruggekeer.


Mississauga [ˌmɪsɪˈsɑgə] is 'n stad in die Streeksmunisipaliteit Peel van die Kanadese provinsie Ontario en met 713 443 inwoners (volgens die sensus van 2011) die sesde grootste munisipaliteit in die land. Mississauga, wat in 1974 as 'n stad geïnkorporeer is, maak deel uit van die metropolitaanse gebied van Groter Toronto en word deur 'n vinnige bevolkingsgroei gekenmerk - sy bevolking het in elkeen van die laaste twee dekades bykans verdubbel. Hierdie groei is aan Mississauga se ligging naby die stadsgebied van Toronto te danke. Die internasionale lughawe van Toronto, Lester B. Pearson International Airport, is hoofsaaklik in die stadsgebied van Mississauga geleë. Sy sentrale besigheidsdistrik, een van die grootstes in die land, behels die Kanadese hoofkwartiere van multinasionale maatskappye soos Microsoft, Pepsico, General Electrics, Fujitsu en Wal Mart, asook baie ander ondernemings wat as Fortune 500-maatskappye gelys word. Hierdie artikel is ’n saadjie. Voel vry om Wikipedia te help deur dit uit te brei.


Axel Thue (1904 – 1985) was 'n Noorse akteur. Hy was bekend vir sy rolle in die rolprente A Quiet flirt (1933), To levende og en død (1937), Rikard Nordraak (1945), en Ballad of the Masterthief Ole Hoiland (1970). 1933: A Quiet flirt 1937: To levende og en død 1945: Rikard Nordraak 1970: Ballad of the Masterthief Ole Hoiland Axel Thue in die Internet-rolprentdatabasis


Richard Stahl (4 Januarie 1932 – 18 Junie 2006) was 'n Amerikaanse akteur. Hy was bekend vir sy rolle in die rolprente Terminal Island (1973), Overboard (1987), L.A. Story (1991), en The American President (1995). 1972: ¡Qué hacer! 1972: Beware! The Blob 1973: Terminal Island 1987: Overboard 1991: L.A. Story 1995: The American President 1971: Funny Face 1979: Struck by Lightning 1979: Turnabout 1980: It's a Living 1981: Love, Sidney 1990: Good Grief 1967: Sheriff Who 1976: Father O Father Richard Stahl in die Internet-rolprentdatabasis


IEC 60906-1 is 'n internasionale standaard wat ontwerp is om 'n standaard te bied vir 'n veilige, kompakte en praktiese 16 A 250 V WS- stelsel van proppe en muursokke wat deur baie lande as hul nasionale standaard aanvaar kon word, selfs al is dit nie in die nabye toekoms nie. Die standaard is oorspronklik in 1986 deur die Internasionale Elektrotegniese Kommissie gepubliseer; die huidige uitgawe is ed2.0 wat in 2009 gepubliseer is. Alhoewel dit soortgelyk is aan die Switserse SEV 1011-prop, is sy afmetings verskillend. Teen Julie 2014 het slegs Suid-Afrika 'n standaard (SANS 164-2) wat nou op IEC 60906-1 gebaseer is. Brasilië het dit gebruik as die basis vir die NBR 14136-standaard, maar dit is nie versoenbaar met IEC 60906-1 nie. In 2017 het die Europese Unie (EU) aanbevelings gepubliseer wat adviseer teen die harmonisering van huishoudelike prop- en sokstelsels in die EU. Die IEC 60906-1-proppe en -aansluitings is 16 A, 250 V ws gegradeer en is bedoel vir gebruik in verspreidingstelsels met nominale spannings tussen 200 V en 250 V ws.


Die silikaatminerale is 'n groep minerale wat verbindings van silikonoksied (silikon en suurstof in variërende verhoudings en hoeveelhede) bevat. Dit bestaan uit 'n SiO4-tetraëder, wat op verskillende wyses met mekaar en ander elemente verbind word. Hierdie groep minerale is die volopste groep minerale in die aardkors, en ongeveer 90% van die aardkors se minerale vorm deel van hierdie groep. Hierdie groep sluit minerale vanaf algemene kwarts tot edelstene soos smarag en tanzaniet in. Die minerale in hierdie groep het wisselende hoeveelhede SiO4 in hulle struktuur, en gesteentes word na aanleiding van die SiO4-inhoud geklassifiseer van felsies (hoë SiO4-inhoud), na mafies (lae SiO4-inhoud) tot ultramafies (baie lae SiO4-inhoud). (Vroeër was felsiese gesteentes geklassifiseer as "suur" gesteentes, en mafiese gesteentes as "basies".) Die klassifikasie van die silikate kom van die mineraloog Dana. Die silikaatminerale word ingedeel in die volgende groepe: Tektosilikate Nesosilikate Sorosilikate Siklosilikate Inosilikate Fillosilikate Tektosilikate, of "raamwerksilikate," het 'n 3-dimensionele raamwerk van silikatetraëders, met 'n Si:O verhouding van 1:2.


Julie Ann Taylor (gebore 29 Januarie 1966) is 'n Amerikaanse aktrise en skryfster. Sy is bekend vir haar rolle in die rolprente Akira (1988), Patlabor: The Movie (1989), en Patlabor 2: The Movie (1993), en in die televisiereeks Bleach: Burîchu (2004). 1988: Akira 1989: Patlabor: The Movie 1993: Patlabor 2: The Movie 2009: Hottarake no shima - Haruka to maho no kagami 1995: El Hazard: Wanderers 1999: Omishi mahou gekijou Risky Safety 2001: s-CRY-ed 2001: Samurai Girl: Real Bout High School 2002: Mirage of Blaze 2003: Planetes 2004: Bleach: Burîchu 2004: Rozen Maiden 2009: Kurokami: The Animation 2013: Gargantia on the Verdurous Planet 2018: FLCL Progressive 2017: The Dragon Dentist Julie Ann Taylor in die Internet-rolprentdatabasis


Pisidia was 'n Romeinse provinsie. (en) provinces of the roman empire (en) province-chronology Hierdie artikel is ’n saadjie. Voel vry om Wikipedia te help deur dit uit te brei.


Die Pakistanse Lugmag (PAF) (Oerdoe: پاک فِضائیہ—, Pāk Fizāʾiyah, [pɑːk fɪzɑːɪjəɦ], verslagdoeningsnaam: PAF), is die lugoorlogvoeringstak van die Pakistanse Gewapende Magte, wat hoofsaaklik verantwoordelik is vir die lugverdediging van Pakistan met 'n sekondêre rol van die verskaffing van lugondersteuning aan die Pakistanse Leër en die Pakistanse Vloot. Die PAF het ook 'n tersiêre rol in die verskaffing van strategiese lugvervoer en logistieke vermoë aan Pakistan. Die PAF het ongeveer 65 000 voltydse personeel (insluitende ongeveer 3 000 vlieëniers) in diens en bedryf tans 1032 vliegtuie. Sy primêre mandaat en missie is "om voorsiening te maak, in sinergie met ander inter-dienste, vir die mees doeltreffende, versekerde en koste-effektiewe lugverdediging van Pakistan." Sedert sy stigting in 1947 is die PAF betrokke by verskeie gevegsbedrywighede, die verskaffing van lugondersteuning aan die interdienste se bedrywighede asook humanitêre hulpverlening. Volgens Artikel 243 Geargiveer 3 September 2001 op Wayback Machine van die Grondwet van Pakistan is die President van Pakistan die burgerlike bevelvoerder-in-beheer. Die Hoof van Lugpersoneel, volgens wet 'n viersterlugoffisier, word deur die President aangestel ná die nodige konsultasie en bevestiging van die Eerste Minister van Pakistan.


Die kruistogte was 'n reeks militêre veldtogte van 'n ongekende logistieke dimensie wat tussen die 11de en die 13de eeue plaasgevind het, gewoonlik met die goedkeuring van die Pous. Oorspronklik was dit Rooms-Katolieke pogings om Christelike heiligdomme in die Heilige Land en Christelike pelgrims teen Islamitiese aanvalle te beskerm. Sommige was egter selfs teen ander Christene gemik, soos byvoorbeeld die Vierde Kruistog wat deur deelnemende Venesiane teen Konstantinopel geloods is nadat Europese Kruisriddermagte skepe, wat in hul opdrag in Venesië se Arsenale-skeepswerf gebou is, by aflewering nie kon betaal nie (in plaas daarvan is Konstantinopel ingeneem en geplunder), en die Albigensiese Kruistog teen die Kathare van Suid-Frankryk (wat egter nie deel uitgemaak het van die oorspronklike Kruistog-beweging). Die term "kruistog" is tydens die Middeleeue nog nie gebruik nie; dit dateer uit 'n later tydperk en verwys na die kruise, wat deelnemers van die kruistogte op hulle kleding aangebring het nadat hulle die kruisvaarderseed afgelê het. In eietydse bronne word ander terme gebruik – soos die Latynse expeditio ("veldtog"), iter ("reis") en peregrinatio ("pelgrimsvaart").


Sagteware-ontwikkeling is die proses om begrippe, spesifikasies, ontwerpe, programmering, dokumente, toetse en foutoplossings op te stel wat betrokke is by die skep en instandhouding van toepassings, raamwerke of ander sagteware-komponente. Sagteware-ontwikkeling is die proses om die bronkode te skryf en te onderhou, maar in 'n breër sin sluit dit alles in wat betrokke is tussen die konsepsie van die gewenste sagteware tot die finale manifestasie van die sagteware, soms in 'n beplande en gestruktureerde proses. Daarom kan sagteware-ontwikkeling navorsing, nuwe ontwikkeling, prototipering, wysiging, hergebruik, herontwerp, onderhoud of enige ander aktiwiteite wat tot sagtewareprodukte lei, insluit. Sagteware kan vir 'n verskeidenheid doeleindes ontwikkel word, waarvan die volgende drie die algemeenste is naamlik; om aan spesifieke behoeftes van 'n spesifieke kliënt/onderneming te voldoen (die geval met pasgemaakte sagteware), om in die spesifieke behoeftes van 'n aantal potensiële gebruikers te voorsien (die geval met kommersiële en oopbronsagteware), of vir persoonlike gebruik (bv. 'n wetenskaplike mag sagteware skryf om 'n alledaagse taak te outomatiseer).


Wasserbillig (Luxemburgs: Waasserbëlleg) is 'n dorp in die Groothertogdom Luxemburg by die samevloeiing van die riviere Sauer en Moesel met sowat 2 300 inwoners. Die huidige dorp gaan terug op 'n Romeinse nedersetting met die naam Biliacum. Wasserbillig is met 'n hoogte van 130 meter bo seevlak die laagste punt van Luxemburg. Die dorp lê naby die Duitse grens, teenoor Wasserbilligerbrück oorkant die Sauer- en Oberbillig oorkant die Moeselrivier. Wasserbillig is die administratiewe setel van die munisipaliteit Mertert, wat deel uitmaak van die kanton Grevenmacher. Danksy sy ligging naby die Duitse grens is Wasserbillig 'n besige dorp, wat onder meer op die grenshandel steun. Weens die laer belasting in Luxemburg speel die sogenaamde petroltoerisme 'n belangrike rol, aangesien baie Duitsers hier hulle petrol tenk. Langs die pad tussen Wasserbillig en Mertert is veertien petrolstasies opgerig, en ook die voormalige grenspos by die federale snelweg 64 is tot 'n petrolstasie omgebou. ExxonMobile se grootste petrolstasie lê langs die snelweg A1, wat Luxemburg met Duitsland verbind. Wikimedia Commons het meer media in die kategorie Wasserbillig. Die amptelike webwerf van Wasserbillig


Papier-maché, wat letterlik "gekoude papier" beteken, is 'n saamgestelde stof wat bestaan uit papierstukke of papierpulp, wat soms met tekstiele versterk word, en met kleefstof gebind word soos gom, stysel of muurpapierlym. Daar is twee vername maniere om papier-maché te maak; die een gebruik papierstroke wat met gom aanmekaarvasgeplak word, en die ander gebruik papierpulp wat verkry word deur papier te deurweek of te kook waarby gom dan gevoeg word. Met die eerste metode is 'n vorm nodig waarteen die papierstroke geplak kan word. Met die tweede metode is dit moontlik om die pulp van die begin af in die verlange fatsoen te vorm. In albei gevalle kan versterking met draad, ogiesdraad, liggewigvorms, ballonne of tekstiele nodig wees. Die tradisionele manier om papier-maché-kleefstof te maak, is om 'n mengsel van water en meel of 'n ander stysel te gebruik, wat gemeng word tot die dikte van dik room. Ander kleefmiddels kan gebruik word as dit verdun word tot dieselfde tekstuur, insluitend polivinielasitaat gegronde gomsoorte (soos houtgom, wat ook koue lym genoem word).


Om solidêr te wees is om lojaal of getrou te wees aan 'n saak. Om krities solidêr te wees is om kritiek uit te spreek teen iets waaraan jy steeds verbind is of waartoe jy steeds lojaal is. Byvoorbeeld mense wat geëmigreer het en wat Suid-Afrika kritiseer oor die dinge wat vandag gebeur, is nie krities solidêr nie, want hulle het nie meer 'n lojaliteit teenoor Suid-Afrika nie. Dit word ook veral in kerktaal gebruik. Teologiese studente word aangemoedig om krities solidêr te wees. Met ander woorde, hulle kan die kerk kritiseer, mits hulle steeds deel van die kerk is en lojaal teenoor die kerk is. Moenie die kerk kritiseer nadat jy besluit het om die kerk te verlaat nie. Krities solidêr is egter van akademiese belang. Indien iemand 'n instansie verlaat beteken dit nie dat dit slegte maniere is om die instansie van buite te kritiseer nie. Dit is mos juis die rede hoekom die persoon die instansie verlaat het. Wat wel waar is, is dat indien 'n mens aan 'n instansie behoort en daar is dinge waarmee jy nie saamstem nie, moet jy eers probeer om dit te verander waarmee jy nie saamstem nie.


Yekatit 12 (Amharies: የካቲት ፲፪) is ’n datum op die Ge'ez-kalender wat verwys na die slagting en inhegtenisneming van Ethiopiërs deur Italiaanse besettingsmagte ná ’n sluipmoordpoging op maarskalk Rodolfo Graziani, onderkoning van Italiaans-Oos-Afrika, op 19 Februarie 1937. Graziani het die Italiaanse magte na oorwinning gelei in die tweede Italiaanse inval in Ethiopië. Die slagting is beskryf as die ergte in die Ethiopiese geskiedenis. Ramings van die mense wat in die drie dae ná die aanslag op Graziani se lewe vermoor is, wissel. Ethiopiese bronne se raming is sowat 30 000 mense, terwyl Italiaanse bronne beweer dit was ’n paar honderd. ’n Weergawe van 2017 oor die slagting raam dat sowat 19 200 mense dood is: 20% van die inwoners van Addis Abeba. In die volgende weke is talle Ethiopiërs wat daarvan verdink is dat hulle teen die Italiaanse bewind is, bymekaargemaak en tereggestel, insluitende lede van die aristrokrasie. Keiser Haile Selassie het 125 mans oorsee gestuur om ’n universiteitsopleiding te kry, maar die meeste van hulle is vermoor.


Jürgen Visser is 'n Suid-Afrikaanse rugbyspeler wat gewoonlik op heelagter uitdraf. Hy verteenwoordig die Bulls in Superrugby en die Blou Bulle in die Curriebeker en Vodacombeker. Visser het vantevore vir die Westelike Provinsie gespeel. SA rugby profile Geargiveer 22 Junie 2015 op Wayback Machine Bulls profile Geargiveer 21 April 2013 op Wayback Machine itsrugby profile Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die Tokio Internasionale Lughawe. Vir Tokio se belangrikste internasionale lughawe, sien Narita Internasionale Lughawe. Tokio-Haneda Internasionale Lughawe (IATA-kode: HND, ICAO: RJTT) is een van die twee primêre lughawens wat die Groter Tokiogebied bedien. Dit is geleë in Ota, Tokio in Japan, 14 km (8,7 myl) suid van Tokiostasie. Die lughawe is die primêre basis van Japan se twee groot internasionale lugrederye, Japan Airlines (terminaal 1) en All Nippon Airways (terminaal 2), sowel as die laekosterederye Air Do, Skymark Airlines, Solaseed Air en StarFlyer. Haneda het 68 906 636 passasiers in 2013 hanteer; volgens passasiersgetalle was dit die tweede besigste lughawe in Asië en die vierde besigste ter wêreld, na Hartsfield-Jackson Atlanta, Beijing Capital (Asië se besigste) en Londen-Heathrow. Dit is in staat om 90 miljoen passasiers per jaar te hanteer ná sy uitbreiding in 2010; met Haneda en Narita gekombineer beskik Tokio oor die derde besigste stadslughawestelsel in die wêreld, na Londen en New York. Haneda was die primêre internasionale lughawe wat Tokio tot 1978 bedien het.


Ron Howard (gebore 1 Maart 1954) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Apollo 13 (1995), A Beautiful Mind (2001), en Frost/Nixon (2008), en in die televisiereeks Arrested Development (2003). 1963: The Courtship of Eddie's Father 1970: The Wild Country 1973: American Graffiti 1974: The Spikes Gang 1976: Eat My Dust 1976: The Shootist 1977: Grand Theft Auto 1979: More American Graffiti 1982: Night Shift 1984: Splash 1985: Cocoon 1986: Gung Ho 1988: Willow 1989: Parenthood 1991: Backdraft 1992: Far and Away 1994: The Paper 1995: Apollo 13 1996: Ransom 1997: Inventing the Abbotts 1998: One Vision 1999: Edtv 1999: Beyond the Mat 2000: How the Grinch Stole Christmas 2001: A Beautiful Mind 2003: The Missing 2004: The Alamo 2005: Cinderella Man 2006: Curious George 2006: The Da Vinci Code 2008: Frost/Nixon 2008: Changeling 2009: Angels & Demons 2011: Restless 2011: The Dilemma 2012: Katy Perry: Part of Me 2013: Rush 2013: Made in America 2014: The Good Lie 2014: No No: A Dockumentary 2015: In the Heart of the Sea 2016: The Beatles: Eight Days a Week - The Touring Years 2016: Inferno 2016: Tom Hanks: A League of His Own 2017: The Dark Tower 2018: Solo: A Star Wars Story 2018: Lunch with Archer King The Emperor's Children B-Minor The Parsifal Mosaic The Strange Adventures of H.P. Lovecraft The Originals Curious George Pinocchio My Stroke of Insight The Boss of It All The Runner Amnesty Spy vs. Spy Blood Wars Under the Banner of Heaven 364 The Tale of the Body Thief Tiger & Bunny The Girl Before Seveneves Splash Zelda Hillbilly Elegy Untitled Luciano Pavarotti Documentary Zero Canary Tick, Tick...


Rekeningkundige standaarde is 'n globale stel rekeningkundige tegnieke. Finansiële state wat deur 'n onderneming opgestel en aangebied word, word gewoonlik ooreenkomstig sekere rekeningkundige standaarde opgestel. Hierdie standaarde kan wêreldwyd aansienlik verskil en word gewoonlik onder die toesig van die rekeningkundige beroep in die betrokke land en reguleringsowerhede aldaar opgestel. Die beoordeling van finansiële transaksies tussen lande met verskillende rekeningkundige standaarde kan dus moeilik wees. Publieke maatskappye waarvan die aandele op aandelebeurse verhandel word, is gewoonlik aan die strengste standaarde onderhewig. Klein en middelgrote ondernemings word dikwels toegelaat om meer vereenvoudigde standaarde toe te pas, dikwels aangevul met spesifieke openbaarmaking wat deur hul belanghebbendes, insluitende hulle aandeelhouers, vereis word. Rekeningkundige standaarde skryf die rekeningkundige verantwoording van sekere transaksies en gebeure in besonderhede voor, hoe dit in die finansiële state aangebied moet word en watter bykomende openbaarmakings vereis word. Enkele belangrike elemente wat deur rekeningkundige standaarde gedek word, is onder meer: die identifisering van die verslagdoenende entiteit, kwessies rondom die lopende saak veronderstelling, aanduiding van monetêre eenhede en verslagdoeningstydperke. Voorts word onder meer spesifieke voorskrifte gegee oor die rekeningkundige verantwoording van huurtranskasies, buitelandse valutatransaksies, finansiële instrumente en eiendom, aanleg en toerusting, om maar slegs enkele voorbeelde te noem.


Pietro Perugino (ca. 1450–1523) was 'n Italiaanse skilder. Daar is min oor sy skoling bekend, maar sy eerste ontwikkelings is duidelik beïnvloed deur Andrea del Verocchio en sy jare in Verrocchio se Florentynse werkswinkel, waar hy saam met Leonardo da Vinci gewerk het. Ook die skilderye van Piero della Francesca het 'n belangrike invloed op hom gehad. Perugino het in 1472 by die Florentyse skildersgilde aangesluit. Hy het in 1481 na Rome vertrek om te help met die fresko's aan die mure van die Sikstynse Kapel. Tussen 1486 en 1496 was hy weer terug in Florence en dit is in dié stad waar hy baie van sy bekende werke geskep het. Hierna het hy tussen Venesië, Mantua, Milaan en Perugia rondgetrek. Perugino was 'n tipiese verteenwoordiger van die Umbriese skool, veral as die dromerige stemming, vrede en harmonie in sy werke in ag geneem word. Hy het self ook talle leerlinge gehad, onder andere Raphael. Die lewering van die sleutels Die Doop van Jesus Die Maagd Kruisafneming Wikimedia Commons het meer media in die kategorie Pietro Perugino. Andreas Schumacher (Hrsg.): Perugino – Raffaels Meister.


In Meetkunde is 'n punt 'n 0-dimensionele wiskundige voorwerp wat in 'n n-dimensionele ruimte deur n koördinate gespesifiseer kan word. Dit definieer dus 'n presiese ligging in ruimte en het geen volume, oppervlak of lengte nie. Punte word as 'n basiese element in die taal van meetkunde, fisika, vektorgrafika en talle ander velde gebruik. Die basiese meetkundige strukture in hoër dimensies – die lyn, vlak, ruimte en hiperruimte – word deur oneindige aantal punte wat op spesifieke maniere gerangskik is gebou. Die begrip van 'n punt het in Euclidiese meetkunde ontstaan. Euclides het die punt gedefinieer as "dit wat geen deel het nie", wat beteken het dat dit geen lengthd, wydte, diepte of enige ander hoër-dimensionele waarde het nie. In tweedimensionele ruimte word 'n punt voorgestel deur 'n geordende paar (a1,a2) getalle, waar a1 gewoonlik die punt se afbeelding op die x-as aandui en a2 die afbeelding op die y-axis. Vir hoer dimensies word 'n punt deur geordende versameling van n elemente, (a1, a2, ..., an) voorgestel waar n die dimensie van die ruimte is.


Sandro Botticelli (ca. 1445 - 17 Mei 1510) was 'n Italiaanse skilder van die Florentynse skool tydens die vroeë Renaissance. Na sy dood het sy reputasie versleg, maar laat in die 19de eeu het daar hernieude bewondering in sy werk ontstaan. Sy Geboorte van Venus en Primavera word onder die bekendste Florentynse kunswerke gereken. In Januarie 2021 is 'n portret (Jong man met 'n medalje) deur Botticelli vir 'n verstommende $92 miljoen (ongeveer R1,3 miljard) verkoop tydens 'n veiling van Sotheby's in New York. Dit is die hoogste prys nóg vir 'n skildery deur Botticelli wat tydens 'n veiling behaal is. Aanbidding van die konings (ca. 1475–1476) Geboorte van Venus (1485–1486) La Primavera (1485–1487) Venus en Mars (1483) https://maroelamedia.co.za/nuus/wereld/botticelli-portret-verkoop-vir-r13-miljard/ Opgespoor en besoek op 2 Februarie 2021 Die skildery is vermoedelik in die 1470's of 1480's geskilder en beeld 'n jong man in sy laat-tienerjare met lang goudbruin hare uit. Die jong man hou 'n skyf vas met 'n portret van 'n bebaarde heilige, met die regterhand effens gelig.


Nature's Valley is 'n dorpie en vakansieoord in die provinsie Wes-Kaap van Suid-Afrika. Nature's Valley val onder beheer van die Bitou Plaaslike Munisipaliteit, in die Tuinroete-distriksmunisipaliteit. Die Grootrivier mond hier in die Indiese Oseaan uit en die Otterwandelpad eindig ook hier. Dit is 'n plek van besondere natuurskoon, vandaar die gepaste naam. 'n Netwerk van staproetes dek die omliggende heuwels en strande. Die strandmeer bied beskutte water vir seil- en kanovaarte, sonder lastige motorbote en duinebesies. 'n Wandeling langs die strande en 'n rotsagtige paadjie lei na die Soutriviermond nadat Pebble Beach oorgesteek is, 'n groot gebied wat heeltemal bedek is met seestraal. Oos van Nature's Valley is die Grootrivier-strandmeer, wat die einde van die Otter-staproete aandui, met sy begin by Stormsriviermond, 60 km verder oos. Hierdie vyfdaagse roete word deur baie stappers as die mooiste in Suid-Afrika beskou weens sy natuurskoon, maar ook omdat dit uitputtend en uiters gevarieerd is. Die roete kronkel langs die kus deur immergroen bos, verby rotsbedekte strande en kruis gereeld tannienbevlekte strome.


Mike Faist (gebore 5 Januarie 1992) is 'n Amerikaanse akteur. Hy is bekend vir sy rolle in die rolprente The Grief of Others (2015), I Can I Will I Did (2017), en Wildling (2018). 2015: The Grief of Others 2017: I Can I Will I Did 2018: Wildling Panic Mike Faist in die Internet-rolprentdatabasis


Hindoeïsme is die grootste godsdiens in Indië, Nepal en Mauritius, asook van ongeveer ’n halfmiljoen mense van Indiese oorsprong in Suid-Afrika. Dit word ook as ’n dharma, of lewenswyse, beskou. Dit is die derde grootste godsdiens in die wêreld, met meer as 1,25 miljard aanhangers, of 15-16% van die wêreldbevolking, wat as Hindoes bekend is. Die woord "Hindoe" is ’n term wat net buite die groep vir hulle gebruik word, en hoewel Hindoeïsme al die oudste godsdiens in die wêreld genoem is, beskou baie beoefenaars van die godsdiens dit as Sanatana Dharma (Sanskrit: सनातन धर्म, "die Ewige weg") – dit verwys na die idee dat sy oorsprong buite die menslike geskiedenis gevind kan word, soos in die Hindoegeskrifte onthul word. Nog ’n term is Vaidika dharma, "die dharma van die Vedas", hoewel dit minder gepas is. Hindoeïsme is ’n uiteenlopende stelsel van gedagtes wat gekenmerk word deur ’n reeks filosofieë en gedeelde begrippe, rituele, kosmologiese stelsels, pelgrimsterreine en gedeelde teksbronne wat onder meer teologie, metafisika, mitologie, Vediese yajna, joga, rituele en tempelbouwerk insluit.


Ibrahim al-Eshaiker al-Jaafari (Arabies: إبراهيم الأشيقر الجعفري; gebore 25 Maart 1947) is 'n Irakse politikus wat van 2005 tot 2006 eerste minister van Irak in die Irakse oorgangsregering was, na die verkiesing in Januarie 2005. Hy was van 2014–2018 Minister van Buitelandse Sake. Hy was een van die twee vise-presidente van Irak onder die Irakse tussentydse regering van 2004 tot 2005, en hy was die hoofwoordvoerder van die Islamitiese Dawa-party. Hy het sy nominasie vir premierskap vir die permanente regering onttrek omdat hy met sommige van die Koerdiese leiers nie saamgestem het oor die beveiliging van Kirkuk as deel van Irak nie. Lede van sy eie groep, die Verenigde Irakse alliansie, het 'n sameswering met die Soennitiese en Koerdiese politici wat pres. George W. Bush en die Britse premier Tony Blair onder druk geplaas het om al-Jafari te oortuig om sy nominasie te onttrek. Al-Jafari het enige buitelandse inmenging in Irakse politiek geweier en het die Verenigde Irakse alliansie in plaas daarvan die keuse gegee om te besluit wie hulle wil hê, of dit nou hy of 'n ander politieke figuur as premier is.


Paul Bede Johnson (gebore op 2 November 1928) is 'n Engelse joernalis, populêre geskiedkundige, toespraakskrywer, en outeur. Terwyl hy in die vroeë stadiums van sy loopbaan geassosieer is met linkse politieke denke word hy tans as 'n konserwatiewe populêre historikus beskou. Johnson is opgevoed aan die onafhanklike Jesuïete-skool, Stonyhurst Kollege en by Magdalen Kollege, Oxford. Hy het aanvanklik in die 1950's bekendheid verwerf as joernalis vir die New Statesman, waarvan hy later die redakteur was. Hy is 'n produktiewe skrywer en het al meer as veertig boeke geskryf en bydraes gemaak tot verskeie tydskrifte en koerante. Sy seuns sluit die joernalis Daniel Johnson, stigter van Standpoint, en die sakeman Luke Johnson, voormalige voorsitter van Channel 4, in. Johnson se boeke word volgens onderwerp gelys. Die land van publikasie is die Verenigde Koninkryk, tensy anders vermeld. Johnson, Paul Bede; Abel-Smith, Brian; Calder, Nigel; Hoggart, Richard; Jones, Mervyn; Marris, Peter; Murdoch, Iris; Shore, Peter et al. (1957), "A Sense of Outrage", in Mackenzie, Norman Ian, Conviction, London, ENG, VK: MacGibbon & Kee, pp.


'n Sluipmoord is 'n moord wat in die geheim op 'n verraderlike wyse beplan en uitgevoer word. Sluipmoorde word vir verskeie redes uitgevoer, onder andere vir politieke, ideologiese of finansiële gewin. Feitelik enige wapen of toerusting kan daarvoor gebruik word, onder andere 'n mes, bom of geweer. Baie sluipmoorde word deur skerpskutters oor 'n afstand gepleeg. 'n Sluipmoordenaar is 'n persoon wat poog of slaag daarin om 'n lewe of lewens te neem sonder om waargeneem te word voordat dit te laat is. Die sluipmoordenaar hoef nie te ontsnap na die moord of poging daarvan om as 'n sluipmoordenaar bestempel te word nie. Hy hoef ook nie te oorleef nie. Die straf vir 'n sluipmoordenaar is meestal lewenslange gevangenisstraf. In lande waar die doodstraf steeds gebruiklik is, kan die sluipmoordenaar tereggestel word. Lys van sluipmoordslagoffers in Suid-Afrika Wikimedia Commons het meer media in die kategorie Sluipmoord. Hierdie artikel is ’n saadjie. Voel vry om Wikipedia te help deur dit uit te brei.


Die Republiek van Karatsjai-Tsjerkessië (Russies: Карача́ево-Черке́сская респу́блика, Karatsjaewo-Tsjerkesskaja Respoeblika; Karatsjai-Balkaries: Къарачай-Черкес Республика; Kabardies: Къэрэшей-Шэрджэс Республикэ) is ’n republiek (’n deelgebied) van Rusland. Die republiek is 14 100 km² groot en grens aan Krasnodar-krai, Kabardino-Balkarië, Stawropol-krai en Georgië. Daar is sowat 130 mere. Van die belangrikste riviere is die Aksaoet, Bolsjaja Laba, Koeban en Koema. Sowat 80% van die landskap is bergagtig. Die hoogste punt is Berg Elbroes, wat 5 642 m hoog is. Van Karatsjai-Tsjerkessië se belangrikste natuurlike hulpbronne sluit in goud, steenkool en klei. Die Karatsjai-Tsjerkessiese Outonome Oblast is op 12 Januarie 1922 gestig. In 1926 is dit opgedeel in die Karatsjai- Outonome Oblast en die Tsjerkessiese Nasionale Distrik. Laasgenoemde se status is in 1928 verhoog tot dié van outonome oblast. In 1943 is die Karatsjai- Outonome Oblast afgeskaf en sy mense na Kazachstan en Oezbekistan verban nadat hulle beskuldig is van samewerking met die Nazi's. Die grootste deel van die streek is verdeel tussen Stawropol-krai en Georgië.


Stef Bos (gebore in Veenendaal in die provinsie Utrecht, Nederland op 12 Julie 1961) is 'n Nederlandse sanger, liedjieskrywer en akteur. Hy sing en dig ook in Afrikaans. Stef Bos is op 12 Julie 1961 in Veenendaal in Nederland gebore, as die seun van Albert en Neeltje Bos. Hy het ’n suster, Loes, en broer, Gerrit. Stef word groot in Utrecht, waar sy pa ’n juwelierswinkel besit. Hy studeer vanaf 1980 verder aan die Christelik Gereformeerde Pedagogiese Akademie in Utrecht, waar hy in 1981 as lid van die duo Kaliber die publieksprys wen by die kabaretfees Camaretten in Delft. Vanaf 1984 bestudeer hy kleinkuns aan die Studio Herman Teirlinck in Antwerpen in België. Hy vestig hom nou ook permanent in Antwerpen. Na afloop van sy studies is hy vir ’n ruk verbonde aan die toneelgeselskap Oud Huis Stekelbees. Hy trou in 2008 met die Suid-Afrikaanse kunstenaar Varenka Paschke, wat sy bande met Suid-Afrika verder versterk. Sy verskaf ook die illustrasies vir sy boek “Stillewe”. Hulle het twee kinders, Kolya (gebore 2010) en ’n dogter (gebore 1 Oktober 2012 in hulle huis).


Marcus Paus (gebore 14 Oktober 1979 in Oslo) is 'n Noorse komponis. Hy is een van die mees gespeelde moderne Skandinawiese komponiste en is bekend vir sy fokus op tradisie, tonaliteit en melodie. Hy skryf kamermusiek, koorwerke, solowerke, konserte, orkeswerke, operas, simfonieë, kerkmusiek en musiek vir film en televisie. Nordal, Ola. Marcus Paus. Store norske leksikon. Amptelike webwerf


Erica demissa is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap. Lys van Erica spesies http://redlist.sanbi.org/species.php?species=1820-264 http://plantsoftheworldonline.org/taxon/urn:lsid:ipni.org:names:328557-1


Metapedia is 'n veeltalige, ver-regse, elektroniese, wiki-tipe ensiklopedie wat beweer dat dit op kultuur, kuns, wetenskap, filosofie en politiek fokus. Dit bevat wit nasionalistiese, Neo-Nazi, en ver-regse standpunte. Die Sweedse Metapedia is op 26 Oktober 2006 deur Anders Lagerström begin. Die Engelse weergawe is in 2007, en die Nederlandse weergawe in 2011 van stapel gestuur. Sedert 3 Desember 2006 word Metapedia in verskeie tale bedryf. Daar is sedert 4 Junie 2015 reeds sestien taaluitgawes met meer as 200 artikels. Van die taaluitgawes met die meeste artikels sluit in: Hongaarse Metapedia (147 649) Duitse Metapedia (53 246) Engelse Metapedia (13 832) Sweedse Metapedia (10 233) Spaanse Metapedia (8 985) Estniese Metapedia (2 671) Kroatiese Metapedia (2 524) Roemeense Metapedia (2 392) Franse Metapedia (1 859) Portugese Metapedia (1 609) Slowaakse Metapedia (935) Griekse Metapedia (850) Tsjeggiese Metapedia (671) Noors (Bokmål) Metapedia (600) Nederlandse Metapedia (407) Deense Metapedia (243) Adam G. Klein (Junie 2010).


Michael Kenneth Mann (gebore 5 Februarie 1943) is 'n Amerikaanse rolprentvervaardiger en draaiboekskrywer vir film en televisie. Hy is bekend vir die eiesoortige styl van sy misdaaddramas. Sy hoogaangeskrewe werke sluit die misdaadfilms Thief (1981), Manhunter (1986), The Last of the Mohicans (1992), Heat (1995), The Insider (1999), Collateral (2004) en Public Enemies (2009) in. Hy is ook bekend as die uitvoerende regisseur van die gewilde TV reeks Miami Vice (1984–89), wat in 2006 verwerk is tot die film Miami Vice. "Michael Mann". Encyclopedia Britannica. Besoek op 18 November 2017.


Die o/19-krieketwêreldbeker is ’n internasionale krieketkompetisie wat al om die twee jaar gehou word om die o/19-krieketwêreldkampioen in EDIs te bepaal. Dié toernooi word deur die Internasionale Krieketraad (IKR) vir o/19-spelers aangebied. In die 15 kampioenskappe wat al aangebied is, het sewe lande reeds die titel ingepalm. Indië het al ’n rekord van vyf keer gewen, gevolg deur Australië met drie titels en Pakistan met twee. Bangladesj, Engeland, Suid-Afrika en Wes-Indië het een titel elk ingepalm. Die eerste toernooi is in 1988 in Australië aangebied en deur die gasheer gewen. Die mees onlangse toernooi is 2022 in Wes-Indië gehou en deur Engeland gewen. Krieketwêreldbeker, vir seniorspelers T20I-wêreldbeker, vir T20I-krieket (en) Martin Williamson (11 Januarie 2006). "The Under-19 World Cup". ESPNcricinfo. Besoek op 5 Februarie 2022. (en) o/19-krieketwêreldbeker – op die IKR se webwerf


Die Universiteit van Wes-Kaapland (UWK), of ook die University of the Western Cape (UWC), is in 1960 opgerig as 'n universiteit vir Kleurlinge in Bellville, naby Kaapstad. Ander universiteite in of naby Kaapstad is die Universiteit van Kaapstad (University of Cape Town, UCT, oorspronklik vir Engelstalige blankes) en die Universiteit van Stellenbosch (oorspronklik vir Afrikaanssprekende blankes). Die stigting van UWK was 'n tipiese apartheidsfenomeen, 'n direkte gevolg van die Wet op Aparte Universiteite, wat in 1957 aangeneem is. Met dié wet is die segregasie tot in die hoër onderwys deurgevoer. Kleurlinge het slegs toegang gehad tot 'n beperkte aantal universiteite en is nie meer toegelaat by blanke universiteite nie. Ook ander 'etniese universiteite', soos die Universiteit van Zoeloeland en die Universiteit van die Noorde, is in dié tydvak opgerig. UWK was oorspronklik 'n 'boskollege', dit wil sê dat dit nie 'n outonome universiteit was nie, maar onder gesag van die UNISA gestaan het. Die onderwys was boonop gerig op die opleiding van kleurlinge vir funksies op laer en middelbare vlak binne die eie kleurlinggemeenskap, spesiaal vir funksies van opleiding en dienslewering.


Judy Garland (Frances Ethel Gumm; 10 Junie 1922 - 22 Junie 1969) was 'n Amerikaanse aktrise en sangeres. Sy is hoog aangeslaan vir haar veelsydigheid en het onder meer 'n Juvenile Award, Golden Globe- en Grammy-pryse en 'n Spesiale Tony-toekenning gekry. Garland is ook vir verskeie ander pryse benoem, onder meer vir Academy Awards vir beste aktrise in die herproduksie van A Star is Born en beste vroulike byspeler vir haar rol in die 1961-rolprent Judgment at Nuremberg. Op die ouderdom van 39 het sy die jongste ontvanger geword van die Cecil B. DeMille-prys vir haar lewenslange bydrae tot die rolprentbedryf. Ná optredes in vaudeville-produksies saam met haar twee ouer susters is Garland as tiener deur Metro-Goldwyn-Mayer ’n kontrak aangebied. Sy het in meer as twee dosyn rolprente vir hulle opgetree, onder meer in nege saam met Mickey Rooney en in die 1939-film waarmee sy die meeste verbind sou word, The Wizard of Oz. Ná 15 jaar is sy vrygestel van haar kontrak, maar het hernieude sukses behaal deur konsertoptredes wat nuwe rekords opgestel het.


Alexander Boris de Pfeffel Johnson (gebore 19 Junie 1964), beter bekend as Boris Johnson, is 'n Britse politikus en sedert 24 Julie 2019 Eerste Minister van die Verenigde Koninkryk (VK). Hy was van 2001 tot 2008 lid van die parlement van die VK, waar hy Henley-on-Thames in die kiesafdeling van Oxfordshire verteenwoordig het. Tussen 4 Mei 2008 tot 7 Mei 2016 het hy as Londen se burgemeester gedien. Vanaf 13 Julie 2016 tot 9 Julie 2018 het Johnson die amp van minister van buitelandse en statebondsake onder die eerste minister Theresa May beklee. Op 23 Julie 2019 is Boris Johnson deur lede van die Konserwatiewe Party met 66 persent van die uitgebragte stemme as nuwe partyleier verkies. Sedert 24 Julie 2019 beklee hy die amp van eerste minister in 'n konserwatiewe minderheidsregering. Terwyl Johnson sy keuse van minsters, wat merendeels by die Konserwatiewe Party se regtervleuel gereken word, as 'n "cabinet for modern Britain" beskryf, sien kommentator Hannah Jane Parkinson (The Guardian) The most awful dinner party of all time rondom die kabinetstafel vergader.


Alanis Nadine Morissette (gebore 1 Junie 1974) is 'n Kanadese en Amerikaanse sangeres-liedjieskrywer, kitaarspeler, album-vervaardiger en aktrise. Sy begin in 1990 as 'n tiener in Kanada te sing. In 1995 begin haar musiek oor die wêreld heen gewild te raak. Ateljee-albums Alanis (album) (1991) Now Is the Time (1992) Jagged Little Pill (1995) Supposed Former Infatuation Junkie (1998) Under Rug Swept (2002) So-Called Chaos (2004) Flavors of Entanglement (2008) Havoc and Bright Lights (2012) Versamelings: MTV Unplugged (1999) Feast on Scraps (2002) The Collection (2005) Amptelike webtuiste Etiket Geargiveer 27 Augustus 2006 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Aleksandr Borodin (Russies: Алекса́ндр Порфи́рьевич Бороди́н, [ɐlʲɪkˈsandr pɐrˈfʲi rʲjɪvʲɪtɕ bərɐˈdʲin], luister (hulp·inligting); 12 November 1833 – 27 Februarie 1887), een van die belangrikste Russiese komponiste van die 19de eeu, is in Sint Petersburg gebore. Hy het as skoolseun klavier, fluit en tjello leer speel en ook gekomponeer. Van 1850 af het hy in die chemie gestudeer en sy doktorsgraad het hy in 1859 behaal. Na verdere studie in Europa het hy in 1864 hoogleraar in chemie aan die Medies-snykundige Akademie in Sint Petersburg geword. Uit hierdie tyd dateer sy eerste belangrike komposisie, die Eerste Simfonie in E-mol-majeur. In 1869 het Borodin aan sy Tweede Simfonie in B-mol en aan sy opera Prins Igor begin werk. Hy het ook 'n aantal kunsliedere, strykkwartette, die Derde Simfonie in A-Mineur (onvoltooid) en die atmosferiese toondig In die steppe van Sentraal-Asië geskryf. Borodin se opbrengs is vanweë sy primêre bedrywighede as mediese wetenskaplike gering, maar die gehalte van sy musiek – met 'n sterk liriese inhoud en 'n kleurvolle orkestrasie – is besonder hoog.


Die armblankes was ‘n lae sosiokulturele groep Afrikaners in die eerste kwart van die 20ste eeu. Hierdie mense was half- of ongeskoold en was daarom in die heersende ekonomiese omstandighede in die land nie meer in staat om in hul eie en hul kinders se behoeftes te voorsien nie. Ongeveer 300 000 (dus 17%) van die destydse blanke bevolking het in chroniese armoede geleef. Daarvan was 250 000 (een uit elke 4) Afrikaanssprekend. Teen 1933 was 22% van alle wit en bruin mans werkloos. Die meeste armlastiges het voorgekom onder die nomadiese boere van die Noordwes-Kaap (die trekboere), die plaasarbeiders en skaapwagters hoofsaaklik in die Karoo (die bywoners), kleinboere in die Bosveld, houtkappers in die natuurlike woude in die kusstreek van Knysna en die Tsitsikamma, klein groepe mense in riviervalleie en voorheen onafhanklike boere wat verarm het. Reeds sedert die 1880’s het baie mense op die plase verarm. Dit was te wyte aan ‘n reeks faktore: die droogtes van 1895 tot 1897 en 1903 tot 1908, die runderpes van 1897, die Tweede Vryheidsoorlog met die gepaardgaande afbrand van die plase en daarna nog die Groot Depressie van 1929 tot 1933.


GroenLinks (Nederlands: GroenLinks, GL) is 'n Nederlandse links-ekologiese politieke party wat in 1990 gestig is. GroenLinks is uit vier linkse partye gevorm: die Kommunistiese Party van Nederland (CPN), die Pasifisties Sosialistiese Party (PSP), die Politieke Party Radikale (PPR) en die Evangeliese Volksparty (EVP). Die politieke leier is Jesse Klaver. Die verkiesings van die nuwe Tweede Kamer op 17 Maart 2021 is deur GroenLinks verloor. Die party het 8 setels behaal (-6). Nederlandse afkorting. GroenLinks (GL), Parlement.com Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


.ua is die Internettopvlakdomein vir Oekraïne. Lys van Internettopvlakdomeine IANA se whois-inligting vir .ua


Henog (Hebreeus: חֲנוֹךְ, H̱anōḵ; Grieks: Ἑνώχ, Henṓkh) is ’n figuur uit die Hebreeuse Bybel van voor die Sondvloed. Hy was die seun van Jered en die pa van Metusalag. Volgens Genesis het Henog 365 jaar oud geword voordat hy deur God weggeneem is: "Hy het naby God geleef en toe was hy nie meer daar nie, want God het hom na Hom toe weggeneem." (Genesis 5:24.) Sommige Christene vertolk dit as dat Henog lewend opgevaar het na die hemel. Henog is die onderwerp van baie Joodse en Christelike tradisies en word beskou as die skrywer van die Boek van Henog. Die Nuwe Testament het drie verwysings na Henog uit die afstammelinge van Set (Lukas 3:37, Hebreërs 11:5 en Judas 1:14-15). Henog verskyn in Genesis as die sewende van die 10 aartsvaders van voor die sondvloed. Volgens Genesis het al die aartsvaders van voor die vloed verskeie eeue gelewe. In Genesis 5 word ’n stamboom van dié 10 figure (van Adam tot Noag) aangegee, met die ouderdom waarop elkeen was toe sy seun gebore is, asook die ouderdom van almal toe hulle dood is.


Die MiG-17 is 'n Russiese vegvliegtuig wat uit die MiG-15 ontwikkel is. Die ontwerp van die vliegtuig het reeds in 1949 begin as 'n verbeterde weergawe van die MiG-15. Die vliegtuig het reeds gevlieg lank voor die die Korea-oorlog uitgebreek het. Die ontwerp was veral gefokus op die swak punte van die MiG-15, veral sy swak hantering teen hoë snelhede. Die MiG-17 was 'n nuwe ontwerp met langer vlerke wat teen 'n groter hoek geswiep het. Die stertvin was ook groter. Die prototipe het reeds in Januarie 1950 sy nooiensvlug voltooi en produksie het in Augustus 1951 begin. Navo se kodenaam vir die vliegtuig was Fresco-A. Aflewering het in 1952 begin, maar dit was te laat vir deelname aan die Korea-oorlog. Die eerste MiG-17's was egter nie veel beter as die MiG-15 nie. Die F-model (Fresco-C genoem deur NAVO) van die MiG-17 het oor 'n motor beskik met 'n nabrander; dit was 'n motor wat onwettig nagemaak is van 'n Rolls-Royce Nene-motor wat vir die MiG-15 gebruik is.


Die 17de Oscar-toekenningsaand is op 15 Maart 1945 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1944. Dit was die eerste keer dat die seremonie landwyd oor ABC Radio uitgesaai is. Dit was ook die eerste keer dat die benoemings vir beste rolprent tot vyf beperk is en die eerste en laaste keer dat iemand vir beste akteur én beste manlike byspeler vir dieselfde rol in dieselfde prent benoem is. Barry Fitzgerald is vir albei kategorieë benoem vir die rol van vader Fitzgibbon in Going My Way. Hy het die Oscar vir beste manlike byspeler gewen. Hier volg ’n lys van die belangrikste wenners en benoemdes (die wenners word eerste genoem en is in vet druk): Bob Hope Margaret O'Brien Darryl F. Zanuck "The 17th Academy Awards (1945) Nominees and Winners". oscars.org (in Engels). Geargiveer vanaf die oorspronklike op 6 Oktober 2014. Besoek op 14 Augustus 2011. Wikimedia Commons het meer media in die kategorie Oscars. Hierdie artikel is vertaal uit die Engelse Wikipedia


Ananda Mahidol (Thai: พระบาทสมเด็จพระปรเมนทรมหาอานันทมหิดล, Ananthamahidon; 20 September 1925 - 9 Junie 1946), nadoodse regerende titel Phra Athamaramathibodin, was die agtste monarg van Siam uit die Chakri-dinastie. Hy was ook bekend as Rama VIII. Toe hy in Maart 1935 deur die Nasionale Vergadering as koning erken is, was hy 'n negejarige seun wat in Switserland gewoon het. Hy het in Desember 1945 na Thailand teruggekeer, maar ses maande later, in Junie 1946, is hy doodgeskiet in sy bed gevind. Aanvanklik is geglo dat dit 'n ongeluk was, maar mediese ondersoekers het die oorsaak van sy dood as moord beslis, en drie koninklike ondersoeke is later uitgevoer. Die geheimsinnige omstandighede rondom sy dood was baie omstrede. Wikimedia Commons het meer media in die kategorie Ananda Mahidol. Hierdie artikel is ’n saadjie. Voel vry om Wikipedia te help deur dit uit te brei.


Die 27ste Oscar-toekenningsaand is op 30 Maart 1955 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1954. Sam Spiegel was die vervaardiger en Elia Kazan die regisseur van die beste rolprent, On the Waterfront. Die prent het 12 benoemings gehad en 8 Oscars gewen, en het die rekord geëwenaar van Gone with the Wind (1940) en From Here to Eternity (1954). Die swart-wit prent, met ’n lae begroting en Marlon Brando in die hoofrol, vertel die verhaal van dokwerkers in New York asook van wreedheid en korrupsie. In die kategorie vir beste akteur het Brando weer te staan gekom teen Humphrey Bogart, wat hom drie jaar tevore geklop het om die Oscar. In ’n verrassende wending het Brando gewen (Bing Crosby was die gunsteling) – dit was Brando se eerste Oscar en dit word steeds as een van die beste rolprentuitbeeldings beskou. Grace Kelly se Oscar vir beste aktrise was ook ’n verrassing. Judy Garland was die gunsteling, maar kon nie die seremonie bywoon nie omdat sy pas die lewe aan haar derde kind geskenk het.


Die Spaanse skilder Francisco Goya (1746-1828) word as een van die veelsydigste en oorspronklikste kunstenaars in die Weste beskou. Naas amptelike staatsieportrette van die Spaanse koning en sy gesin het hy ook etse - dikwels in die vorm van satiriese karikature – vol grimmige protes teen die wreedheid van die oorlog gemaak. Francisco Jose Goya y Lucientes is op 30 Maart 1746 in Fuedetodes (Aragon) gebore as seun van Gracia Lucientes, die dogter van 'n verarmde adellike familie, en Jose Francisco de Paula Goya, ŉ vergulder van beroep. Danksy briefwisseling met sy jeugvriend Martin Zapater, waarvan 135 briewe bewaar gebly het, is intieme feite oor die lewe en persoonlikheid van Goya bekend. Omstreeks 1760 het hy onder die skilder Jose Luzan y Martinez (1710-1785) in Saragossa begin studeer. In 1763 het hy deelgeneem aan 'n wedstryd vir 'n beurs om aan die Akademie van San Fernando te studeer, maar hy is afgewys. Vervolgens het hy enkele jare deur ltalië gereis. Na sy terugkeer in Spanje het hy in 1772 'n fresko vir die katedraal van Saragossa gemaak, sy eerste skildery wat met sekerheid gedateer is.


Die Kai !Garib Plaaslike Munisipaliteit is een van die plaaslike munisipaliteite in die ZF Mgcawu-distriksmunisipaliteit in die Noord-Kaap, Suid-Afrika. Die naam Kai ǃGarib kom van die Nama taal en beteken "groot rivier", wat verwys na die Oranjerivier wat deur die gebied vloei. Nedersettings in die munisipaliteit: Alheit Augrabies Bloemsmond Cillie Curries Camp Geelkop Kakamas (setel) Kanoneiland Keimoes Kenhardt Lennetsville Louisvale Loxtonberg Lutzburg Marchand Neilersdrif Raaswater Riemvasmaak Rooirant Soverby (en) South African Languages - Place names


John Oliver (gebore 23 April 1977) is 'n Engelse skrywer, vervaardiger, en akteur. Hy is bekend vir sy rolle in die rolprente The Love Guru (2008), The Smurfs (2011), en The Smurfs 2 (2013), en in die televisiereeks Last Week Tonight with John Oliver (2014). 2008: The Love Guru 2011: The Smurfs 2013: The Smurfs 2 Vice 1996: The Daily Show 2003: Gash 2005: The Comic Side of 7 Days 2010: New York Stand-Up Show 2011: Billy on the Street with Billy Eichner 2012: 7 Minutes in Heaven 2014: Last Week Tonight with John Oliver 2015: The Late Show with Stephen Colbert 1997: Backstage... at the Cambridge Footlights 2017: Stand Up on Guard for Thee John Oliver in die Internet-rolprentdatabasis John Oliver op Twitter John Oliver op YouTube


Windsor-kasteel (Engels: Windsor Castle) in Berkshire, Engeland, is die grootste bewoonde kasteel in die wêreld. Die kasteel dateer uit die tyd van William die Veroweraar en word reeds amper 1 000 jaar bewoon. Dit beslaan ’n vloeroppervlak van sowat 44 965 vierkante meter. Saam met Buckingham-paleis in Londen en Holyrood-paleis in Edinburg is dit een van die hoofwonings van die Britse monarg. Koningin Elizabeth II bring baie naweke in die kasteel deur en gebruik dit vir private en staatsgeleenthede. Die meeste van die monarge van Engeland, later Groot-Brittanje en nog later die Britse Statebondsryke het ’n direkte invloed gehad op die bou en ontwikkeling van die kasteel, wat hul fort, woning, amptelike paleis en soms selfs tronk was. Deur sy 900 jaar lange bestaan is die ontwerp van Windsor-kasteel aangepas en verander volgens die smaak, vereistes en finansies van opeenvolgende monarge. Die hooftrekke het egter min of meer dieselfde gebly en die plan hieronder is ’n nuttige gids. William die Veroweraar het die eerste houtkasteel tussen 1070 en 1086 gebou. Dit is later met stene herbou en het oor die jare al hoe belangriker geword.


Ned Luke (gebore 4 Oktober 1958) is 'n Amerikaanse akteur en skrywer. Hy is bekend vir sy rol in die rolprent American Gothic (2017). 1991: Rover Dangerfield 2017: American Gothic 1992: Angel Street 2015: Unfiltered Ned Luke in die Internet-rolprentdatabasis


Die Universiteit van Exeter (ook bekend as Exeter-universiteit) is 'n universiteit in Exeter, suidwestelike Engeland. http://www.exeter.ac.uk/ - Die universiteit se Webwerf. (en) "Finansiële State vir die jaar geëindig 31 Julie 2011" (in Engels). University of Exeter. Geargiveer vanaf die oorspronklike op 1 Junie 2020. Besoek op 8 Februarie 2012. "Jaarverslag 2010" (PDF). University of Exeter. Besoek op 26 Maart 2012. (en) Hierdie artikel is ’n saadjie. Voel vry om Wikipedia te help deur dit uit te brei.


Die Evangeliese Teologiese Fakulteit (Nederlands: Evangelische Theologische Faculteit; afgekort as ETF) is 'n privaat universiteit van teologie in Heverlee, Vlaandere, België. Die ETF bied vier graadprogramme aan: 'n Nederlandse Bachelor of Arts in teologie en godsdienstwetenskappe, 'n Engelse Master of Arts in teologie en godsdienstwetenskappe, 'n Nederlandse onderwysersgraadprogram, en 'n Engelse doktorale program. Die akademiese instelling het sy oorsprong gehad in die Bybel Instituut België. Die instituut is in 1919 in Brussel gestig as die "Institut Biblique de la Missie Belge Evangélique". In 1922 is die Nederlandssprekende departement begin: Bijbelinstituut België. Van 1965 het die instituut vinnig gegroei. Die groei het gekom deur die baie buitelandse studente wat daar gaan studeer het om die drieledige onderwys wat aangebied is. Daarom het die Belgiese regering die onderwysprogram in 1971 erken, waarna die instituut in 1975 na 'n voormalig Jesuïeteklooster in Heverlee, Leuven, België, verhuis het. Die Evangelische Theologische Faculteit is in 1981 gestig as 'n akademiese program van die Bybel Instituut. (en) (nl) Evangelische Theologische Faculteit Leuven (nl) Bestuur, ETF, Leuven